cyanic-selkie/wikianc huggingface dataset:
യഥാർത്ഥ നിയന്ത്രണ രേഖ
അവലോകനം
കാറകോറം ചുരത്തിൽ നിന്ന് ആരംഭിച്ച് അരുണാചൽ പ്രദേശിൽ അവസാനിക്കുന്ന ചൈന-ഇന്ത്യൻ അതിർത്തി ഇന്ത്യൻ യൂണിയൻ പ്രദേശമായ ലഡാക്ക്,   ഉത്തരാഖണ്ഡ്, ഹിമാചൽ പ്രദേശ്, സിക്കിം, അരുണാചൽ പ്രദേശ്  എന്നീ സംസ്ഥാനങ്ങളുടെ പൂർവ, പൂർവോത്തര, ഉത്തര അതിർത്തിരേഖയായി തീരുന്നു. 4,056 കിലോമീറ്റർ നീളമുള്ള  ഈ രേഖ  ,പശ്ചിമമേഖല, മധ്യമേഖല, പൂർവമേഖല എന്നിങ്ങനെ മൂന്നായി തരം തിരിക്കപ്പെട്ടിരിക്കുന്നു. പശ്ചിമഭാഗം ലഡാക്കിനേയും വലിയ തർക്കമില്ലാത്ത മധ്യഭാഗം ഹിമാചൽപ്രദേശ്, ഉത്തരാഖണ്ഡ്, എന്നീ സംസ്ഥാനങ്ങളേയും പൂർവഭാഗം അരുണാചൽപ്രദേശിനേയും ചൈനീസ് അധീനതയിലുള്ള ടിബറ്റൻ സ്വംയംഭരണപ്രദേശത്തിൽ നിന്നു വേർതിരിക്കുന്ന അതിർത്തിയായി കിടക്കുന്നു. എന്നാൽ ഈ അതിർത്തി രേഖ കാറകോറം മലയിടുക്കുകളിൽ നിന്നല്ല, അതിനുമെത്രയോ തെക്കായിട്ടാണ് ആരംഭിക്കുന്നതെന്നും, രേഖയുടെ നീളം ഏതാണ്ട് 2000 കിലോമീറ്റർ മാത്രമാണെന്നും ചൈന വാദിക്കുന്നു. മാത്രമല്ല ഈ അതിർത്തി കൃത്യമായി പര്യവേഷണം ചെയ്യപ്പെട്ടിട്ടില്ല. 1962 ലെ ചൈന-ഇന്ത്യൻ യുദ്ധത്തിനുശേഷം ഇന്ത്യയും ചൈനയും തമ്മിലുള്ള അനൗപചാരിക വെടിനിർത്തൽ രേഖയായും 1993-ൽ ഉഭയകക്ഷി കരാറിൽ 'യഥാർത്ഥ നിയന്ത്രണ രേഖ' ആയും  അതിർത്തി ഔദ്യോഗികമായി അംഗീകരിക്കപ്പെടുകയുണ്ടായി. പക്ഷെ ഈ നിയന്ത്രണരേഖ വ്യക്തമായും കൃത്യമായും   എവിടേയും, ഒരു ഭൂപടത്തിലും  രേഖപ്പെടുത്തപ്പെട്ടില്ല.
ചൈനയും ഇന്ത്യയും തമ്മിൽ ഔദ്യോഗിക അതിർത്തികളൊന്നും ചർച്ച ചെയ്തിട്ടില്ലെങ്കിലും, ഇന്ത്യൻ സർക്കാർ 1865 ലെ ജോൺസൺ ലൈൻ പടിഞ്ഞാറൻ മേഖലയിലെ   അതിർത്തിയായി അവകാശപ്പെടുന്നു, അതേസമയം   അതിനുമെത്രയോ  പടിഞ്ഞാറ് ,1962-ൽ ചൈനീസ് സൈന്യം   നില്പറപ്പിച്ചതെവിടേയോ അതാണ്     അതിർത്തിയെന്നു പി‌ആർ‌സി സർക്കാർ  കണക്കാക്കുന്നു. ,
ചരിത്ര വസ്തുതകൾ
ഇന്ത്യ-ചൈന അതിർത്തിത്തർക്കത്തെ കുറിച്ച് അമേരിക്കൻ ചാരസംഘടന സി.ഐ.എ  തയ്യാറാക്കിയ പഠനത്തിൽ സൂചിപ്പിക്കുന്നത് ,1950  മുതൽകൊണ്ട്  അതിർത്തിരേഖയുടെ കിടപ്പു വ്യക്തമാക്കി ഉഭയകക്ഷി തീരുമാനത്തിലെത്താൻ ചൈന തയ്യാറാവാഞ്ഞത് മനഃപൂർവമായിരുന്നെന്നാണ്. എന്നാൽ ഇന്ത്യയുടെ ചേരിചേരാനയവും സോവിയറ്റ് റഷ്യയുമായുള്ള സൗഹാർദ്ദവും   അമേരിക്കക്ക്  അരോചകമായിരുന്നെന്നും  തന്മൂലം ഇന്ത്യ-ചൈന അതിർത്തി പ്രശ്നം ഗുരുതരമാക്കാൻ സി.ഐ.എ. ശ്രമിച്ചുവെന്നും ആരോപണമുണ്ട്.
ചൗ എൻലായി എഴുതിയ കത്തിൽ സിക്കിം-ടിബറ്റ് അതിർത്തി 1890-ലെ ഉടമ്പടി പ്രകാരമാണ് എന്നും 1895ൽ തന്നെ പ്രദേശത്ത് അത് ഇരുകൂട്ടരും അടയാളപെടുത്തിയിട്ടുണ്ട് എന്നും ചൂണ്ടിക്കാട്ടുന്നു. എന്നാൽ 1959ൽ നെഹ്റു എഴുതിയ മറ്റൊരു കത്തിൽ ടിബറ്റ്-ഭൂട്ടാൻ അതിർത്തി, ചൈനീസ് ഭൂപടങ്ങളിൽ തെറ്റായി കാണിച്ചിരിക്കുന്നു എന്നതിനാൽ അതേ സെക്റ്ററിലുള്ള ഇന്ത്യ-ടിബറ്റ് അതിർത്തികളെ കുറിച്ച് ചർച്ച നടത്തേണ്ടിയിരിക്കുന്നു എന്നും പറയുന്നു. എന്നാൽ ഇവയൊക്കെ കോമിൻറേൺ കാലത്തെ ഭൂപടങ്ങളാണെന്നും, അവയെ ഗണ്യമാക്കേണ്ടതില്ലെന്നും പുതുതായി ഭൂസർവേ നടത്തിയശേഷം അതിർത്തികളൊക്കെ കൃത്യമായി അടയാളപ്പെടുത്താമെന്നും ചൈന മറുപടി നല്കി.
യഥാർഥനിയന്ത്രണ രേഖയുടെ കിടപ്പ്
1959 നവംബർ 7-ന് ചൈനീസ് പ്രധാനമന്ത്രി ആയിരുന്ന ചൗ എൻലായി അതിർത്തി രേഖയെ സംബന്ധിച്ച് ഇന്ത്യൻ പ്രധാനമന്ത്രി ജവഹർലാൽ നെഹ്രുവിന്  രണ്ട് കത്തുകൾ അയച്ചിരുന്നു. 'തത്കാലം കിഴക്കൻ മേഖലയിലെ മക്മോഹൻ രേഖയേയും  പടിഞ്ഞാറൻ മേഖലയിൽ ഇരു രാജ്യങ്ങളും  എവിടംവരെ   നിയന്ത്രണം ചെലുത്തുന്നുവോ അതിനെ ' യഥാർത്ഥ നിയന്ത്രണ രേഖയുമായും കണക്കാക്കണമെന്ന് ചൗ എഴുതിയ കത്തിൽ വ്യക്തമാക്കുന്നു. . പക്ഷെ ഇരു കക്ഷികളും അംഗീകരിച്ച യഥാർഥ നിയന്ത്രണരേഖ ഒന്നായിരുന്നില്ല. ലഘുചിത്രം|പാംഗോങ് തടാകം പാംഗോഗ് തടാകത്തിൻറെ വടക്കൻതീരത്ത് വിരലുകൾ (ഫിംഗേഴ്സ്) എന്നു വിശേഷിപ്പിക്കപ്പെടുന്നതും പടിഞ്ഞാറുനിന്ന് കിഴക്കോട്ട് എണ്ണപ്പെടുന്നതുമായ  എട്ടു മുനമ്പുകളെ ആധാരമാക്കിയാണ് ഇന്ത്യ  എൽ.എ.സി നിർവചിച്ചത്. എട്ടാമത്തെ വിരലിലൂടെയാണ് എൽ.എ.സി എന്നായിരുന്നു ഇന്ത്യയുടെ വാദം. ചൈന ഇത് അംഗീകരിച്ചതായി രേഖകളില്ല. എങ്കിലും 1993 ലും 1996 ലും ഒപ്പുവച്ച ചൈന-ഇന്ത്യൻ കരാറുകളിൽ "എൽ‌എസി" എന്ന പദം നിയമപരമായ അംഗീകാരം നേടി. 1996 ലെ കരാർ പ്രകാരം, “ഇരുവശങ്ങളിലെയും പ്രവർത്തനങ്ങളൊന്നും യഥാർത്ഥ നിയന്ത്രണത്തിന്റെ പരിധി ലംഘിക്കുകയില്ല.” എന്നംഗീകരിച്ചു. ഇന്ത്യ-ചൈന അതിർത്തി പ്രദേശങ്ങളിലെ യഥാർത്ഥ നിയന്ത്രണ രേഖയിലെ സമാധാനവും ശാന്തതയും നിലനിർത്തുന്നതിനുള്ള 1993 ലെ കരാറിലെ ആറാം വകുപ്പ് പ്രകാരം പരസ്പര സമ്മത പ്രകാരം ഇന്ത്യയ്ക്കും ചൈനക്കും ഇടയിൽ പരസ്പരവിശ്വാസം വളർത്തുവാനുള്ള നിരവധി നടപടികൾ ഇരു രാജ്യങ്ങളും കൈക്കൊള്ളുകയും ചെയ്തു. എന്നാൽ ഇപ്പോൾ നാലാമത്തെ വിരലുവരെ ചൈന അവകാശം സ്ഥാപിച്ചിരിക്കുന്നു.
ചൈനീസ് സൈന്യം എല്ലാ വർഷവും നൂറുകണക്കിന് തവണ അനധികൃതമായി ഈ പ്രദേശത്ത് പ്രവേശിക്കുന്നുണ്ടെന്ന്‌ ഇന്ത്യൻ സർക്കാർ അവകാശപ്പെടുന്നു. 2013-ൽ ലഡാക്കിലെ ദൗലത് ബെഗ് ഓൾഡി എന്ന സ്ഥലത്ത് ചൈനീസ് പട്ടാളം അതിക്രമിച്ചു കയറി ക്യാമ്പ് സ്ഥാപിച്ചു. തൊട്ടടുത്ത ദിവസം ഐ.ടി.ബി.പി ഇത് കണ്ടുപിടിക്കുകയും 300 മീറ്റർ മാറി ഇന്ത്യൻ സൈന്യത്തിന്റെ ക്യാമ്പ് സ്ഥാപിക്കുകയും ചെയ്തു. 20 ദിവസത്തോളം നീണ്ടു നിന്ന ചർച്ചകൾക്ക് ശേശം ഈ പ്രശ്‌നം ഒത്തുതീരുകയും ചൈന പിന്മാറുകയും ചെയ്തു.
2017-ൽ സിക്കിമിനോട് ചേർന്ന ഡോക് ലാമിൽ ഇന്ത്യ-ഭൂട്ടാൻ അതിർത്തിയിൽ ചൈന റോഡ് നിര്മിക്കുന്നതുമായി വീണ്ടും തർക്കം ഉടലെടുത്തു. ഇന്ത്യക്കൊപ്പം ഭൂട്ടാനും ചൈനയുടെ ഈ ഏകപക്ഷീയ നീക്കത്തിനെതിരെ ശക്തമായ പ്രതിഷേധം രേഖപ്പെടുത്തി. 2017 ജൂണിൽ ഓപ്പറേഷൻജൂണിപ്പറിന്റെ ഭാഗമായി ഇന്ത്യൻ സൈന്യം ഇത് തടയുവാനായി സിക്കിം അതിർത്തി കടന്ന് മുന്നോട്ട് നീങ്ങി. ഓഗസ്റ്റ് അവസാനം ഇന്ത്യയും ചൈനയും പ്രശ്‌നങ്ങളെല്ലാം അവസാനിച്ചെന്ന് പ്രഖ്യാപിക്കുകയും സൈന്യത്തെ പിൻവലിക്കുകയും ചെയ്തു.
2020 മേയ് 5 മുതൽ ചൈന-ഇന്ത്യൻ സൈനികർ അതിർത്തിയിലെ സ്ഥലങ്ങളിൽ ആക്രമണാത്മക നടപടികളിലും ഏറ്റുമുട്ടലുകളിലും ഏർപ്പെട്ടിരുന്നു. 2020 ജൂൺ 16 ന്‌ നടത്തിയ ചൈനീസ് പ്രകോപനത്തിൽ ഒരു കേണൽ ഉൾപ്പെടെ 20 ഇന്ത്യൻ സൈനികർ വീരമൃത്യു വരിച്ചു. ഇതുവരെ 43 ചൈനീസ് സൈനികർ മരണമടഞ്ഞിട്ടുണ്ടെന്നും നിരവധി സൈനികർക്ക് പരിക്കേറ്റതായും ഇന്ത്യൻ മാധ്യമ വൃത്തങ്ങൾ അവകാശപ്പെട്ടിട്ടുണ്ട്. ലഡാക്കിലെ പാങ്കോംഗ് തടാകത്തിനും സിക്കിമിലെ നാഥു ലാ ചുരത്തിനും സമീപമാണ് സംഭവങ്ങൾ. കൂടാതെ കിഴക്കൻ ലഡാക്കിലെ സ്ഥലങ്ങളിൽ1962 ലെ ചൈന-ഇന്ത്യൻ യുദ്ധത്തിൽ തുടരുന്ന യഥാർത്ഥ നിയന്ത്രണ രേഖയ്ക്കൊപ്പം (എൽ‌എസി) യുദ്ധസമാനമായ അന്തരീക്ഷമാണ് നടക്കുന്നത്. ഗാൽവാൻ നദീതടത്തിലാണ് ഏറ്റവും പുതിയസംഭവം.
പുറം കണ്ണികൽ
വർഗ്ഗം:ഇന്ത്യ-ചൈന ബന്ധം വർഗ്ഗം:സ്വതന്ത്ര ഇന്ത്യ വർഗ്ഗം:ഇന്ത്യ-ചൈന അതിർത്തി വർഗ്ഗം:ഇന്ത്യയുടെ ഭൂമിശാസ്ത്രം വർഗ്ഗം:അതിർത്തിരേഖകൾ
മാഗ്പൈ
മാഗ്പീ കൊർവിദെ (crow) കുടുംബത്തിലെ പക്ഷികൾ ആണ്. ലോകത്തിലെ ഏറ്റവും ബുദ്ധിയുള്ള ജീവികളിലൊന്നായി യൂറേഷ്യൻ മാഗ്പിയെ വ്യാപകമായി കണക്കാക്കപ്പെടുന്നു. ഒരു മിറർ ടെസ്റ്റിൽ സ്വയം തിരിച്ചറിയാൻ കഴിവുള്ള ഒരേയൊരു nonmammal സ്പീഷീസാണിത്. (ഭീമൻ ചെകുത്താൻതിരണ്ടിക്ക് അവയുടെ സ്വന്തം പ്രതിഫലനങ്ങൾ തിരിച്ചറിയാൻ കഴിയുന്നതായി ഒരു സമീപകാല പഠനം സൂചിപ്പിക്കുന്നു.) ). പിക എന്ന ജനുസ്സിലെ അംഗങ്ങൾക്ക് പുറമേ കോർവിഡ്സ് സിസ (Cissa (genus)) ജീനസാണെന്ന് കരുതപ്പെടുന്നു.
യൂറോപ്പ്, ഏഷ്യ, പടിഞ്ഞാറ് അമേരിക്ക എന്നീ മിതോഷ്ണപ്രദേശങ്ങളിൽ പിക ജീനസിലുള്ള മാഗ്പീ കാണപ്പെടുന്നു. ടിബറ്റിലും ഇന്ത്യയിലെ ലഡാക്കിലും (കാർഗിൽ, ലെഹ്), പാകിസ്താൻ എന്നിവിടങ്ങളിലും ഇവ കാണപ്പെടുന്നുണ്ട്. കിഴക്കൻ ഏഷ്യയിലും ഐബെറിയൻ പെനിൻസുലയിലും സയനോപിക ജീനസിൽപ്പെട്ട മാഗ്പീ കാണപ്പെടുന്നു. ഓസ്ട്രേലിയയിൽ മാഗ്പീ എന്ന് വിളിക്കപ്പെടുന്ന പക്ഷികൾ ലോകത്തിന്റെ മറ്റു ഭാഗങ്ങളിൽ ഉള്ള മഗ്പിയുമായി യാതൊരു ബന്ധവുമില്ല. ( ഓസ്ട്രേലിയൻ മാഗ്പി കാണുക).
Oriental (blue/green) magpies
Azure-winged magpies
ബാഹ്യ ലിങ്കുകൾ
വർഗ്ഗം:പക്ഷികൾ
അൾജീരിയൻ ദിനാർ
പദോൽപ്പത്തി
"ദിനാർ" എന്ന വാക്ക് റോമൻ ഡെനാരിയൂസിൽ നിന്ന് ഉരുത്തിരിഞ്ഞു വന്നതാണ്. "സെൻറ്റീം" വന്നത് ഫ്രെഞ്ചിൽ നിന്നാണ്. (1830 മുതൽ 1962 വരെ അൾജീരിയ ഫ്രഞ്ച് ഭരണത്തിന് കീഴിലായിരുന്നു.)
ചരിത്രം
1964 ഏപ്പ്രിൽ 1 ന് ആണ് അൾജീരിയൻ ഫ്രാങ്കിനെ മാറ്റി ദിനാർ പുറത്ത് ഇറക്കിയത്.
കുറിപ്പുകൾ
വർഗ്ഗം:ആഫ്രിക്കയിലെ കറൻസികൾ വർഗ്ഗം:അൾജീറിയ
ഫാർമസി
ഫാർമസി അഥവാ ഔഷധാലയം എന്നത് ആരോഗ്യശാസ്ത്രവും രസശാസ്ത്രവും ചേർന്ന ഒരു സാങ്കേതിക വിജ്ഞാന ശാഖയാണ്. മരുന്നുകളുടെ നിർമ്മാണം, വിതരണം, അവയുടെ ഗവേഷണം, പാർശ്വഫലങ്ങളെ പറ്റിയുള്ള പഠനം എന്നിവയുമായി ബന്ധപ്പെട്ട ശാസ്ത്രശാഖയാണ് ഫാർമസി. ഔഷധങ്ങളുടെ അഥവാ മരുന്നുകളുടെ സുരക്ഷിതവും ഫലപ്രദമായിട്ടുള്ള ഉപയോഗമാണ് അതിന്റെ ലക്ഷ്യം. മരുന്നുകൾ ഉപയോഗിച്ചുള്ള ചികിത്സയെ ഫർമക്കോ തെറാപ്പി അഥവാ ഡ്രഗ് തെറാപ്പി എന്ന് ഇംഗ്ലീഷിൽ വിളിക്കുന്നു. ഇതാണ് ഫാർമസിയിൽ നടക്കുന്നത് എന്നും പറയാം.
ആരോഗ്യ പരിപാലന രംഗത്തെ ഒരു പ്രധാന ശാഖയാണ് ഇത്. രോഗികൾക്ക് മരുന്നുകൾ ശരിയായി വിതരണം ചെയ്യുകയും ഉപയൊഗക്രമമനുസരിച്ച് പറഞ്ഞു മനസ്സിലാക്കി കൊടുക്കുകയും ചെയ്യുന്ന വിദഗ്ദരെയാണ് ഫാർമസിസ്റ്റ് എന്ന് വിളിക്കുന്നത്. ഇവർ ഫാർമസികളിൽ ജോലി ചെയ്യുന്നു.
മരുന്നുകൾ ശാസ്ത്രീയമായി നിർമ്മിക്കുകയോ അവ കൃത്യമായി വിതരണം ചെയ്യുകയോ ചെയ്യുന്ന സ്ഥാപനത്തെയാണ് ഫാർമസി എന്ന് വിളിക്കുന്നത്. സർക്കാർ നിർദേശിച്ച മാനദണ്ഡങ്ങൾ പ്രകാരമാണ് ഇവ പ്രവർത്തിക്കുന്നത്. ഫാർമസിസ്റ്റിന്റെ ലൈസൻസ് ഇവയുടെ പ്രവർത്തനത്തിന് നിര്ബന്ധമാണ്. ഇവ രണ്ട്‌ തരത്തിലുണ്ട്. ഒന്ന് ഹോസ്പിറ്റൽ ഫാർമസി മറ്റൊന്ന് കമ്മ്യൂണിറ്റി ഫാർമസി.
ആശുപത്രി ഫാർമസി
ആശുപത്രികളുടെ ഭാഗമായി പ്രവർത്തിക്കുന്ന ഫാര്മസികളാണ് ഹോസ്പിറ്റൽ ഫാർമസി അഥവാ ആശുപത്രി ഫാർമസി എന്നറിയപ്പെടുന്നത്. ആശുപത്രിയിൽ വരുന്ന രോഗികൾക്ക് മരുന്നുകൾ ലഭ്യമാക്കുക എന്നതാണ് ഇതിന്റെ ഉദ്ദേശം. കൂടാതെ വലിയ ആശുപത്രികളിൽ വാർഡ് തോറും സാറ്റലൈറ്റ് ഫാർമസിയും പ്രവർത്തിക്കാറുണ്ട്.
കമ്മ്യൂണിറ്റി ഫാർമസി
പൊതുസ്ഥലങ്ങളിൽ കാണപ്പെടുന്ന ഔഷധ സ്ഥാപനങ്ങളാണ് കമ്മ്യൂണിറ്റി ഫാർമസി അഥവാ സാമൂഹിക ഫാർമസി എന്നറിയപ്പെടുന്നത്. പൊതുജനങ്ങൾക്ക് ഏറ്റവും എളുപ്പം സേവനം ലഭ്യമാകുന്ന ആരോഗ്യസ്ഥാപനങ്ങൾ കൂടിയാണിവ. ശാസ്ത്രീയമായി പറഞ്ഞാൽ 'മെഡിക്കൽ സ്റ്റോർ' എന്ന പദപ്രയോഗം തന്നെ തെറ്റാണ്. ഇത് ഫാർമസി സേവനങ്ങൾ അത്ര കണ്ട് വികസിച്ചിട്ടില്ലാത്ത ഒരു കാലത്ത് ഉണ്ടായ വാക്കാണ്. ഫാർമസി അഥവാ കമ്മ്യൂണിറ്റി ഫാർമസി എന്നതാണ് ശരിയായ പദം. സമൂഹത്തിലെ എല്ലാ വിഭാഗം ആളുകൾക്കും ഇവിടെ ഫാർമസിസ്റ്റിന്റെ സേവനം ലഭ്യമാണ്. ഡോക്ടറുടെ കുറിപ്പടി ആവശ്യമുള്ളതും അല്ലാത്തതുമായ മരുന്നുകൾ, ആരോഗ്യ സംബന്ധമായ ഉത്പന്നങ്ങൾ, ഗർഭനിരോധന ഉപാധികൾ, സൗന്ദര്യ വർദ്ധക ഉത്പന്നങ്ങൾ തുടങ്ങിയവ ഇതുവഴി ലഭ്യമാണ്. കേരളത്തിൽ കാരുണ്യ, ആശ്വാസ് തുടങ്ങിയ കമ്മ്യൂണിറ്റി ഫാർമസികൾ വളരെ ശ്രദ്ധേയമാണ്.
ക്ലിനിക്കൽ ഫാർമസി സേവനങ്ങൾ
വിദഗ്‌ദ്ധർ
ലോകമെമ്പാടും കുറഞ്ഞത് 2.6 ദശലക്ഷം ഔഷധശാസ്‌ത്രജ്ഞരും മറ്റ് ഔഷധവിദ്യാവിഷയകമായ ഉദ്യോഗസ്ഥരും ഉണ്ടെന്ന് ലോകാരോഗ്യ സംഘടന കണക്കാക്കുന്നു. വിദ്യാഭ്യാസ ആവശ്യകതകൾ
യുണൈറ്റഡ് സ്റ്റേറ്റ്സിൽ, ജനറൽ ഫാർമസിസ്റ്റുകൾ ഒരു ഡോക്ടർ ഓഫ് ഫാർമസി ബിരുദം (ഫാം.ഡി.) കരസ്ഥമാക്കും. ഫാം.ഡി. കുറഞ്ഞത് ആറ് വർഷത്തിനുള്ളിൽ പൂർത്തിയാക്കാൻ കഴിയും, അതിൽ രണ്ട് വർഷത്തെ പ്രീ-ഫാർമസി ക്ലാസുകളും നാല് വർഷത്തെ പ്രൊഫഷണൽ പഠനങ്ങളും ഉൾപ്പെടുന്നു. ഫാർമസി സ്കൂളിൽ നിന്ന് ബിരുദം നേടിയ ശേഷം, വിദ്യാർത്ഥി ഒന്നോ രണ്ടോ വർഷത്തെ റസിഡൻസി പൂർത്തിയാക്കാൻ നിർദ്ദേശിക്കുന്നു, ഇത് ഒരു പൊതുവൽക്കരിച്ച അല്ലെങ്കിൽ പ്രത്യേക ഫാർമസിസ്റ്റായി സ്വതന്ത്രമായി പുറപ്പെടുന്നതിന് മുമ്പ് വിദ്യാർത്ഥിക്ക് വിലപ്പെട്ട അനുഭവം നൽകുന്നു.
പരിശീലന മേഖലകൾ
കമ്മ്യൂണിറ്റി ഫാർമസികൾ, ആശുപത്രികൾ, ക്ലിനിക്കുകൾ, വിപുലമായ പരിചരണ സൗകര്യങ്ങൾ, മനോരോഗ ആശുപത്രികൾ, നിയന്ത്രണ ഏജൻസികൾ തുടങ്ങി വിവിധ മേഖലകളിൽ ഫാർമസിസ്റ്റുകൾ പരിശീലിക്കുന്നു. ഫാർമസിസ്റ്റുകൾക്ക് തന്നെ ഒരു മെഡിക്കൽ സ്പെഷ്യാലിറ്റിയിൽ വൈദഗ്ദ്ധ്യം ഉണ്ടായിരിക്കാം.
ഇന്റർനെറ്റ് ഫാർമസി
ഒരു ഓൺലൈൻ ഫാർമസി, ഇന്റർനെറ്റ് ഫാർമസി അല്ലെങ്കിൽ മെയിൽ-ഓർഡർ ഫാർമസി ഇന്റർനെറ്റിലൂടെ പ്രവർത്തിക്കുന്ന ഒരു ഫാർമസിയാണ്, മെയിൽ, ഷിപ്പിംഗ് കമ്പനികൾ അല്ലെങ്കിൽ ഓൺലൈൻ ഫാർമസി വെബ് പോർട്ടലുകൾ വഴി ഉപഭോക്താക്കൾക്ക് ഓർഡറുകൾ അയയ്ക്കുന്നു.
ഏകദേശം 2000 മുതൽ, ലോകമെമ്പാടും ഒരുപാട് ഇന്റർനെറ്റ് ഫാർമസികൾ സ്ഥാപിക്കപ്പെട്ടു. ഈ ഫാർമസികളിൽ പലതും കമ്മ്യൂണിറ്റി ഫാർമസികൾക്ക് സമാനമാണ്, വാസ്തവത്തിൽ, അവയിൽ പലതും യഥാർത്ഥത്തിൽ പ്രവർത്തിക്കുന്നത് ബ്രിക്ക് ആൻഡ് മോർട്ടാർ കമ്മ്യൂണിറ്റി ഫാർമസികളാണ്, അത് ഉപഭോക്താക്കളെ ഓൺലൈനിലും അവരുടെ വാതിലിൽ വരെ സേവിക്കുന്നു. മരുന്നുകൾ ആവശ്യപ്പെടുന്നതും സ്വീകരിക്കുന്നതുമായ രീതിയാണ് പ്രാഥമിക വ്യത്യാസം. ചില ഉപഭോക്താക്കൾ ഒരു കമ്മ്യൂണിറ്റി ഫാർമസിസ്റ്റോറിലേക്ക് യാത്ര ചെയ്യുന്നതിനുപകരം ഇത് കൂടുതൽ സൗകര്യപ്രദവും സ്വകാര്യവുമായ രീതിയായി കണക്കാക്കുന്നു, അവിടെ മറ്റൊരു ഉപഭോക്താവ് അവർ കഴിക്കുന്ന മരുന്നുകളെക്കുറിച്ച് കേൾക്കാം. ഇന്റർനെറ്റ് ഫാർമസികൾ (ഓൺലൈൻ ഫാർമസികൾ എന്നും അറിയപ്പെടുന്നു) ചില രോഗികൾക്ക്, അവർ വീട്ടിലിരിപ്പാണെങ്കിൽ അവരുടെ ഡോക്ടർമാർ ഇത് ശുപാർശ ചെയ്യുന്നു.
കാനഡയിൽ ഡസൻ കണക്കിന് ലൈസൻസുള്ള ഇന്റർനെറ്റ് ഫാർമസികൾ ഉണ്ട്, അവയിൽ പലതും വിലകുറഞ്ഞ മരുന്നുകൾ യുഎസ് ഉപഭോക്താക്കൾക്ക് വിൽക്കുന്നു (അല്ലാത്തപക്ഷം അവർ ലോകത്തിലെ ഏറ്റവും ഉയർന്ന മരുന്നുകളുടെ വില നൽകണം). സമീപ വർഷങ്ങളിൽ, യുഎസിലെ പല ഉപഭോക്താക്കളും (കൂടാതെ ഉയർന്ന ഔഷധ വിലയുള്ള മറ്റ് രാജ്യങ്ങളിലും), ഇന്ത്യ, ഇസ്രായേൽ, യുകെ എന്നിവിടങ്ങളിലെ ലൈസൻസുള്ള ഇന്റർനെറ്റ് ഫാർമസികളിലേക്ക് തിരിയുന്നു, അവ പലപ്പോഴും കാനഡയേക്കാൾ വില കുറവാണ്..
അവലംബം
വർഗ്ഗം:വൈദ്യശാസ്ത്രം
സിമ്പിൾ ഡെസ്ക്ടോപ്പ് ഡിസ്പ്ളേ മാനേജർ
എക്സ്11, വേലാന്റ് എന്നീ വിന്റോ മാനേജറുകൾ ഉപയോഗിക്കുന്ന സിസ്റ്റങ്ങൾക്കായുള്ള ഡിസ്പ്ലെ മാനേജറാണ് (ഗ്രാഫിക്കൽ ലോഗിൻ പ്രോഗ്രാമും സെഷൻ മാനേജറും) സിമ്പിൾ ഡെസ്ക്ടോപ്പ് ഡിസ്പ്ലേ മാനേജർ ( SDDM ). എസ്ഡിഎംഎം സി++ -11 ൽ ആണ് എഴുതിയിരിക്കുന്നത്, ക്യുഎംഎൽ വഴി അത് തീമുകളെ പിന്തുണയ്ക്കുന്നു.
എസ്ഡിഡിഎം ഗ്നു പൊതു സമ്മതപത്രം വെർഷൻ രണ്ട് അല്ലെങ്കിൽ അതിനു് ശേഷമുള്ള നിബന്ധനകൾക്ക് വിധേയമായി പുറത്തിറക്കുന്ന ഒരു സ്വതന്ത്ര സോഫ്റ്റ്വെയറാണ്.
സ്വീകരണം
2013-ൽ, ഫെഡോറ കെഡിഇ യിലെ അംഗങ്ങൾ ഫെഡോറ 21 മുതൽ എസ്ഡിഡിഎം സ്ഥിരമായി  ഉപയോഗിക്കാൻ തീരുമാനിച്ചു.
കെഡിഇ പ്ലാസ്മാ 5 നായുള്ള ഡിസ്പ്ലേ മാനേജരായി കെഡിഇ ഡവലപ്പർമാർ എസ്ഡിഡിഎം തിരഞ്ഞെടുത്തു. ഇത് കെഡിഇ ഡിസ്പ്ലേ മാനേജരിന്റെ അടുത്ത തലമുറയാണ്.
എൽഎക്സ്ക്യൂടി ഡെവലപ്പർമാർ ഡിസ്പ്ലേ മാനേജരായി എസ്ഡിഡിഎം ആണ് ശുപാർശചെയ്യുന്നത്.
അവലംബം
<references group="" responsive="1">
വർഗ്ഗം:Pages with unreviewed translations വർഗ്ഗം:സ്വതന്ത്ര സോഫ്റ്റ്‌വെയർ
ഫ്ലോറിസ്ട്രി
പൂക്കൾ കൃഷിയും അതുപോലെ തന്നെ അവയുടെ ക്രമീകരണവും, വില്പനയും ഫ്ലോറിസ്ട്രിയിൽ ഉൾപ്പെടുത്താവുന്നതാണ്. ഫ്ലോറിസ്ട്രി വ്യവസായത്തിനായി വിതരണം ചെയ്ത അസംസ്കൃത വസ്തുക്കളിൽ കട്ട് പൂക്കളും ഉൾപ്പെടുന്നു.
ബാഹ്യ ലിങ്കുകൾ
വർഗ്ഗം:കരകൗശലം വർഗ്ഗം:പുഷ്പങ്ങൾ
ഈച്ചനാരി വിനായകർ ക്ഷേത്രം
ഹിന്ദു ദേവനായ വിനായകനായി സമർപ്പിച്ചിരിക്കുന്ന ക്ഷേത്രമാണ് ഈച്ചനാരി വിനായകർ ക്ഷേത്രം. എൻ‌എച്ച് 209 ൽ കോയമ്പത്തൂർ നഗരത്തിൽ നിന്ന് 12 കിലോമീറ്റർ അകലെയാണ് ഈ ക്ഷേത്രം.
ചരിത്രം
ആറടി ഉയരവും 3 അടി വ്യാസവുമുള്ള വിനായക വിഗ്രഹം പേരുർ പടീശ്വരർ ക്ഷേത്രത്തിൽ സ്ഥാപിക്കുന്നതിനായി ഒരു വണ്ടിയിൽ മധുരയിൽ നിന്ന് കടത്തുകയായിരുന്നു. വണ്ടിയുടെ ആക്‌സിൽ തകരുകയും ആ സ്ഥലത്ത് സ്ഥാനം എന്നുകണ്ട് അവിടെ ഈ ക്ഷേത്രം നിർമ്മിച്ചതെന്നും പറയപ്പെടുന്നു.
അവലംബം
വർഗ്ഗം:തമിഴ്‌നാട്ടിലെ ക്ഷേത്രങ്ങൾ
ക്വാണ്ടം വിശിഷ്ടസ്ഥിതി
ക്വാണ്ടം ബലതന്ത്രത്തിലെ ഒരു അടിസ്ഥാന ആശയമാണ് ക്വാണ്ടം വിശിഷ്ടസ്ഥിതി. സാധാരണ ഭൗതികത്തിലെ തരംഗങ്ങളെ തമ്മിൽ സങ്കലനം ചെയ്യാൻ സാധിയ്ക്കുന്നതുപോലെ തന്നെ രണ്ടോ അതിലധികമോ ക്വാണ്ടം അവസ്ഥകളെ സങ്കലനം ചെയ്യാം എന്നുള്ള തത്ത്വമാണ് ക്വാണ്ടം വിശിഷ്ടസ്ഥിതി; അതു പോലെ തന്നെ ഏതു ക്വാണ്ടം അവസ്ഥയെയും രണ്ടോ അതിലധികമോ വ്യത്യസ്ത ക്വാണ്ടം അവസ്ഥകളുടെ സങ്കലനമായി വിവരിയ്ക്കാനും സാധിയ്ക്കും. ഷ്രോഡിങ്ങർ സമവാക്യത്തിന്റെ ഉത്തരങ്ങളുടെ ഒരു പ്രത്യേകത മൂലമാണ് ഇത് സാധിയ്ക്കുന്നത്. ഈ സമവാക്യം ഒരു രേഖീയസമവാക്യം ആയതുകൊണ്ട് അവയുടെ ഉത്തരങ്ങളുടെ ഒരു രേഖീയസഞ്ചയം (linear combination) എടുത്താൽ അതും സമവാക്യത്തിന്റെ ഒരു ഉത്തരം ആയിരിയ്ക്കും.
ഇരട്ട വിടവു പരീക്ഷണത്തിലെ (double slit experiment) ഇലെക്ട്രോണുകളുടെ ഇന്റർഫെറെൻസ് പാറ്റേൺ ഈ പ്രതിഭാസത്തിന്റെ ഒരു ദൃശ്യാവിഷ്‌കാരം ആണ്..
ക്വാണ്ടം കംപ്യൂട്ടിങ്ങിലെ ക്യൂബിറ്റുകളുടെ അവസ്ഥയും ഇതിനു ഉദാഹരണമാണ്. ഓരോ ക്യൂബിറ്റും |0 \rangle ,|1 \rangle എന്നീ അടിസ്ഥാന അവസ്ഥകളുടെ (basis states) ഒരു രേഖീയ സഞ്ചയം ആണ്. ഇവിടെ |0 \rangle എന്നത് ക്വാണ്ടം അളക്കൽ നടത്തിയാൽ 100% സംഭാവ്യതയോടെ 0 എന്ന വിലയിലേയ്ക്ക് ഉടയുന്ന ക്വാണ്ടം അവസ്ഥയെ പ്രതിനിധീകരിയ്ക്കുന്നു. അതുപോലെ |1 \rangle എന്ന അവസ്ഥയെ ക്വാണ്ടം അളക്കൽ നടത്തിയാൽ അത് 100% സംഭാവ്യതയോടെ 1 എന്ന വിലയിലേയ്ക്ക് ഉടയും.
ക്യൂൻ എലിസബത്ത് ദ്വീപുകൾ
കനേഡിയൻ ആർട്ടിക് ദ്വീപസമൂഹത്തിലെ ഏറ്റവും വടക്ക് ഭാഗത്തായി സ്ഥിതിചെയ്യുന്ന ഒരു കൂട്ടം ദ്വീപുകളാണ് ക്യൂൻ എലിസബത്ത് ദ്വീപുകൾ (Queen Elizabeth Islands Îles de la Reine-Élisabeth; നേരത്തെ പാരി ദ്വീപുകൾ അഥവാ പാരി ദ്വീപസമൂഹം എന്നും അറിയപ്പെട്ടിരുന്നു). ഈ ദ്വീപുകൾ, നുനാവട്, നോർത്ത്‌വെസ്റ്റ് ടെറിടറീസ് എന്നീ കനേഡിയൻ പ്രവശ്യകളിലായി വ്യാപിച്ചു കിടക്കുന്നു. ഗ്രീൻലന്റ്, അന്റാർട്ടിക്ക എന്നിവയെ ഒഴിച്ചു നിർത്തിയാൽ ലോകത്തിൽ കരയിൽ സ്ഥിതിചെയ്യുന്ന മഞ്ഞുതൊപ്പിയുടെ (ice cap) പതിനാലു ശതമാനത്തോളം ഇവിടെയാണ് കാണപ്പെടുന്നത്.
ക്വാണ്ടം വിശിഷ്ടസ്ഥിതി
വിവരണം
അനന്തമായ എണ്ണം സ്ഥാനങ്ങളിൽ സ്ഥിതി ചെയ്യാൻ കഴിവുള്ള ഒരു കണികയുടെ വിശിഷ്ടസ്ഥിതി അവയുടെ അടിസ്ഥാന അവസ്ഥകളിൽ നിന്ന് താഴെക്കാണുന്ന സമവാക്യം ഉപയോഗിച്ച് നിർമ്മിച്ചെടുക്കാവുന്നതാണ്:
ക്യൂൻ എലിസബത്ത് ദ്വീപുകൾ
ഭൂമിശാസ്ത്രം
ഈ ദ്വീപുകളുടെ വിസ്തീർണ്ണം 419061 km2 ആണ്. 1953-ൽ എലിസബത്ത് രാജ്ഞി കാനഡയുടെ രാജ്ഞിയായി കിരീടധാരണം നടത്തിയപ്പോളാണ് ഈ ദ്വീപുകളുടെ പേര് ക്യൂൻ എലിസബത്ത് ദ്വീപുകൾ എന്നാക്കിയത്. കിഴക്ക് നരേസ് കടലിടുക്ക്, തെക്ക് പാരി ചാനൽ, വടക്കും പടിഞ്ഞാറും ആർട്ടിക് സമുദ്രം എന്നിവയാൽ വലയം ചെയ്യപ്പെട്ട ഒരു ശരിയായ ത്രികോണാകൃതിയിലുള്ള ഒരു പ്രദേശം ദ്വീപുകളെ ഉൾക്കൊള്ളുന്നു.
ക്വാണ്ടം വിശിഷ്ടസ്ഥിതി
വിവരണം
ഇവിടെ  എന്നത് ആ ക്വാണ്ടം കണികകളുടെ അടിസ്ഥാന അവസ്ഥകൾ ആണ്. ഇത് അനന്തമായ എണ്ണം കംപോണേന്റ്സ് ഉള്ള ഒരു സദിശം ആണ്. ഇതിനെ അവസ്ഥാസദിശം എന്ന് വിളിയ്ക്കുന്നു. ഇത് ഹിൽബെർട് സ്പേസ് എന്ന് വിളിക്കപ്പെടുന്ന അനന്തമായ മാനങ്ങൾ (infinite dimensions) ഉള്ള ഒരു സങ്കീർണ സദിശ സ്പേസിലെ (complex vector space) ഒരു അംഗമാണ്. സാധാരണയായി ഈ സദിശത്തെ നോർമലൈസ് ചെയ്തു അവയുടെ കോംപോണേന്റ്‌'കളുടെ വർഗങ്ങളെ കൂട്ടിയാൽ 1 കിട്ടത്തക്ക വിധത്തിൽ ആണ് എഴുതാറ്:
ക്യൂൻ എലിസബത്ത് ദ്വീപുകൾ
അവലംബം
വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
ക്വാണ്ടം വിശിഷ്ടസ്ഥിതി
പരീക്ഷണങ്ങളും ഉപയോഗങ്ങളും
താരതമ്യേന 'വലിയ' വസ്തുക്കളിൽ (ക്വാണ്ടം ബലതന്ത്രത്തിലെ സാധാരണ വലിപ്പത്തെ അപേക്ഷിച്ച്) വിശിഷ്ടസ്ഥിതി ഉപയോഗിച്ചുള്ള പരീക്ഷണങ്ങൾ വിജയകരമായി നടത്തിയിട്ടുണ്ട്.
ക്വാണ്ടം കംപ്യൂട്ടിങ്ങിൽ cat state എന്നു പറയുന്നത് ക്യൂബിറ്റുകളുടെ പ്രത്യേകതരം ക്വാണ്ടം കെട്ടുപിണയലുകളെയാണ് (quantum entanglement). ഇവിടെ വിശിഷ്ടസ്ഥിതിയിലെ എല്ലാ അവസ്ഥകളും ഒന്നുകിൽ 0 ങ്ങൾ മാത്രമായിരിയ്ക്കണം, അല്ലെങ്കിൽ 1 കൾ മാത്രമായിരിയ്ക്കണം; അതായത്,
വ്യാഖ്യാനം
ഈ ചിത്രം പിടി കിട്ടിയാൽ ഇതിനെ തിരിച്ചു ചിന്തിയ്ക്കാം. ആദ്യം നമ്മൾ കണ്ട സദിശം എന്നത് പരസ്പരം ലംബമായ അക്ഷങ്ങളുടെ അവസ്ഥകളുടെയും അതിലേയ്ക്ക് ഉടയാനുള്ള സംഭാവ്യതകളുടെയും ഒരു രേഖീയ സഞ്ചയം ആയി കണക്കാക്കാം. ഒരു ക്വാണ്ടം കണികയുടെ ഈ വിവരണമാണ് വിശിഷ്ടസ്ഥിതി.
വലതു വശത്തു കാണുന്ന ചിത്രത്തിൽ \psi എന്നത് പരസ്പരം ലംബമായ വിവിധ അടിസ്ഥാന ക്വാണ്ടം അവസ്ഥകളുടെ വിശിഷ്ടസ്ഥിതിയിലുള്ള ഒരു ക്വാണ്ടം കണികയാണ്. |0 \rangle ,|1 \rangle.... |0 \rangle, എന്നിവ അടിസ്ഥാന സ്ഥിതികൾ അഥവാ പരസ്പരം ലംബമായ അക്ഷങ്ങൾ ആണ്. എന്നിവ അതത് അക്ഷങ്ങളിലേക്കുള്ള പ്രോജെക്ഷൻ അഥവാ ക്വാണ്ടം കണികയെ അളന്നാൽ ഈ അക്ഷങ്ങളിലേയ്ക്ക് ഉടയാനുള്ള സംഭാവ്യത ആണ്. ഈ സംഭാവ്യത ഒരു സങ്കീർണസംഖ്യ ആണ്.
മുകളിലെ ഉദാഹരണത്തിൽ അക്ഷങ്ങളുടെ എണ്ണം പരിമിതമാണ്. എന്നാൽ ഭൗതിക അളവുകൾ വസ്തുക്കളുടെ സ്ഥാനം, ആക്കം തുടങ്ങിയ അനുസ്യൂതസംഖ്യകൾ (real numbers) ആകുന്ന അവസരത്തിൽ അക്ഷങ്ങളുടെ എണ്ണം അനന്തമാകും. . പക്ഷേ അടിസ്ഥാന ആശയങ്ങളിൽ ഇതുമൂലം കാര്യമായ മാറ്റങ്ങൾ ഉണ്ടാകുന്നില്ല
അവലംബം
വർഗ്ഗം:ക്വാണ്ടം ബലതന്ത്രം
തോമസ് സവേരി
ഇംഗ്ലീഷുകാരനായ ഒരു എഞ്ചിനീയറും കണ്ടുപിടിത്തക്കാരനുമായിരുന്നു തോമസ് സവേരി (Thomas Savery) (c. 1650–1715). ഇംഗ്ലണ്ടിലെ ഡെവണിലെ മോഡ്ബെറിയ്ക്കടുത്തുള്ള ഷിൽസ്റ്റോണിലെ സമ്പന്ന കുടുംബത്തിലാണ് അദ്ദേഹം ജനിച്ചത്. അദ്ദേഹത്തിന്റെ കണ്ടുപിടിത്തങ്ങൾകൊണ്ടും ആവിയന്ത്രം വ്യാവസായികമായി ആദ്യം ഉപയോഗിച്ചുകൊണ്ടും പ്രസിദ്ധനായി.
തൊഴിൽ
1702ൽ ക്യാപ്റ്റൻ പദവിയിലേക്കുയർന്ന പട്ടാള എഞ്ചിനീയറായിരുന്നു. ഒഴിവു സമയത്ത് യന്ത്രങ്ങളിൽ പരീക്ഷണം നടത്തി സമയം കളയുമായിരുന്നു. ഗ്ലാസ്സൊ മാർബ്ബിളൊ മിനുക്കുന്നതിനുള്ള യന്ത്രത്തിനും മറ്റേതൊരു രീതിയേക്കാളും എളുപ്പത്തിൽ കപ്പലിനെ തുഴയാനും വേണ്ടിയുള്ള ക്യാപ്റ്റനു നിയന്ത്രിക്കാവുന്ന പാഡിൽ ചക്രം ഉൾപ്പെടുത്തിയുള്ള രീതിയ്ക്കും വേണ്ടി പേറ്റന്റ് നേടിയിരുന്നു. അത് നേവിയുടെ സർവെയരായ എഡ്മണ്ട് ഡുമറുടെ പ്രതികൂല അഭിപ്രായം മൂലം പുറംതള്ളി
അസുഖമുള്ളതും പരിക്കുപറ്റിയതുമായ കമ്മീഷണർമാർക്കുവേണ്ടി മരുന്നു വിതരണത്തിനു അപ്പോത്തിക്കിരിമാരുടെ സൊസൈറ്റിയുമായി ബന്ധപ്പെട്ട നേവി സ്റ്റോക്ക് കമ്പനിയുമായി കരാറിൽ ഏർപ്പെട്ടിരുന്നു. അവരുടെ അഭാവത്തിൽ ചെയ്യേണ്ട ജോലിക്കുവേണ്ടി ഡാർട്ട്മൗത്തുമായി ബന്ധപ്പെടേണ്ടിവന്നു. അങ്ങനെ തോമസ് ന്യൂകോമനുമായും
ആദ്യത്തെ ആവിയന്ത്രത്തിന്റെ ഘടന
ആദ്യകാല ആവിയന്ത്രത്തിന്  "തീയുടെ ശക്തി ഉപയോഗിച്ച് വെള്ളം ഉയർത്താനും ഇടയ്ക്ക് ചലനം ആവശ്യം വരുന്ന തൊഴിൽ ശാലകളിലെ പണികൾക്കും ഖനികളിലെ വെള്ളം വറ്റിക്കുന്നതിനും പട്ടണങ്ങളിൽ വെള്ളം വിതരണം ചെയ്യുന്നതിനും കാറ്റോ വെള്ളമോ ആവശ്യമില്ലാത്ത തൊഴിൽശാലകളിലും ഉപയോഗിക്കാവുന്ന കണ്ടുപിടിത്തത്തിനു" [sic] 1698 ജൂലായ് 2ന് പേറ്റന്റുകിട്ടി. 1699 ജൂൺ 14ന് അദ്ദേഹം രോയൽ സൊസൈറ്റിയ്ക്ക് വിശദീകരിച്ചു കൊടുത്തു. പാറ്റന്റിൽ വിശദീകരണങ്ങളൊ വിവരണങ്ങളൊ ഇല്ല. എന്നാൽ 1702ൽ അദ്ദേഹം ഖനിക്കാരുടെ സുഹൃത്ത് അല്ലെങ്കിൽ തീകൊണ്ട് വെള്ളം ഉയർത്തുന്ന യന്ത്രം എന്ന പുസ്തകത്തിൽ ഈ യന്ത്രത്തെ പറ്റി വിവരിച്ചിട്ടുണ്ട്. അതിൽ ഖനികളിൽ നിന്ന് വെള്ളം പുറത്തുകളയാൻ പറ്റുമെന്ന് അവകാശപ്പെടുന്നുണ്ട്.
അവലംബം
<
ബ്രൗൺ-ഇയേർഡ് ബുൾബുൾ
സബ്സ്പീഷീസ്
പന്ത്രണ്ട് ഉപജാതികളെ നിലവിൽ അംഗീകരിച്ചിരിക്കുന്നു:
വിവരണം
ഏകദേശം 28 സെന്റിമീറ്റർ (11 ഇഞ്ച്) നീളത്തിൽ എത്തുമ്പോൾ ബ്രൗൺ-ഇയേർഡ് ബുൾബുൾ ചാരനിറത്തിലുള്ള തവിട്ട് നിറവും തവിട്ട് നിറമുള്ള കവിളുകളും നീളമുള്ള വാലും കാണപ്പെടുന്നു. "തവിട്ട് ചെവികൾ" ആണ് പൊതുനാമമായ ബ്രൗൺ-ഇയേർഡ് ബുൾബുൾ എന്ന പേര് നല്കുന്നത്. അവ വനപ്രദേശങ്ങളെയാണ് ഇഷ്ടപ്പെടുന്നതെങ്കിലും, നഗര-ഗ്രാമീണ ചുറ്റുപാടുകളുമായി പൊരുത്തപ്പെടുന്നു. ജപ്പാനിലെ മിക്ക പ്രദേശങ്ങളിലും അവയുടെത് പരിചിതമായ ശബ്ദമാണ്.
വിതരണവും ആവാസ വ്യവസ്ഥയും
റഷ്യൻ ഫാർ ഈസ്റ്റ് (സഖാലിൻ ഉൾപ്പെടെ), വടക്കുകിഴക്കൻ ചൈന, കൊറിയൻ പെനിൻസുല, ജപ്പാൻ, തെക്ക് തായ്‌വാൻ, ഫിലിപ്പൈൻസിന്റെ വടക്ക് ഭാഗത്തുള്ള ബാബുയാൻ, ബറ്റാനസ് ദ്വീപ് ശൃംഖലകൾ എന്നിവ ഉൾപ്പെടുന്ന വളരെ വലിയ ശ്രേണിയിൽ ബ്രൗൺ-ഇയേർഡ് ബൾബുൾ സാധാരണമാണ്.
ചരിത്രപരമായി, ബ്രൗൺ-ഇയേർഡ് ബുൾബുൾ ശൈത്യകാലത്ത് അതിന്റെ പരിധിയുടെ തെക്ക് ഭാഗങ്ങളിലേക്ക് മാറുന്ന ദേശാടന പക്ഷികളായിരുന്നു. എന്നാൽ കഴിഞ്ഞ ദശകങ്ങളിൽ വിളകളിലെയും കാർഷിക രീതികളിലെയും മാറ്റങ്ങൾ അവ മുതലെടുത്ത് മുമ്പത്തേതിനേക്കാൾ കൂടുതൽ വടക്ക് ഭാഗങ്ങളിൽ വ്യാപിച്ചു. മിക്ക ബ്രൗൺ-ഇയേർഡ് ബുൾബുൾകളും ശൈത്യകാലത്ത് തെക്കോട്ട് നീങ്ങുന്നു. ഇത് പലപ്പോഴും കുടിയേറ്റ സമയത്ത് വലിയ പക്ഷിക്കൂട്ടങ്ങളായി മാറുന്നു. ജപ്പാനിലെ ചില പ്രദേശങ്ങളിൽ ഇവ കാർഷിക ശല്യകാരികളായി കണക്കാക്കപ്പെടുന്നു. അവിടെ അവ പൂന്തോട്ടങ്ങൾ ആക്രമിക്കുകയും കാബേജുകൾ, കോളിഫ്ളവർ, ചീര തുടങ്ങിയ വിളകളെ നശിപ്പിക്കുകയും ചെയ്യുന്നു.
പ്രജനനം
പെൺപക്ഷികൾ അഞ്ചോളം മുട്ടകൾ ഇടുന്നു. ബ്രൗൺ-ഇയേർഡ് ബുൾബുൾ പലപ്പോഴും കുക്കൂവിനെ പരാശ്രയിക്കാറുണ്ട്. അവയുടെ കുഞ്ഞുങ്ങൾ ബൾബുൾ മുട്ടകളെയും കുഞ്ഞുങ്ങളെയും കൂട്ടിൽ നിന്ന് പുറന്തള്ളാറുണ്ട്.
ആഹാരം
വേനൽക്കാലത്ത്, ബ്രൗൺ-ഇയേർഡ് ബുൾബുൾ പ്രധാനമായും പ്രാണികളെ ആഹാരമാക്കുന്നു അതേസമയം വർഷകാലത്തും ശൈത്യകാലത്തും പഴങ്ങളും വിത്തുകളും ഭക്ഷിക്കുന്നു. ഈ സമയത്ത്, അവ കാമെലിയ പുഷ്പങ്ങളിൽ നിന്നുള്ള പൂന്തേൻ ഭക്ഷിക്കുകയും ഈപ്രക്രിയയിൽ മഞ്ഞ പൂമ്പൊടി കൂമ്പോളയിൽ നിക്ഷേപിക്കുകയും ചെയ്യുന്നു.
ബാഹ്യ ലിങ്കുകൾ
വർഗ്ഗം:ജപ്പാനിലെ പക്ഷികൾ വർഗ്ഗം:കൊറിയയിലെ പക്ഷികൾ വർഗ്ഗം:തായ്‌വാനിലെ പക്ഷികൾ
ശൈഖ് ഉമർ ഖാഹിരി
പതിനെട്ടാം നൂറ്റാണ്ടിൽ കായൽപട്ടണത്ത് ജീവിച്ചിരുന്ന സുപ്രസിദ്ധ ഇസ്‌ലാമിക പണ്ഡിതനും,കവിയും, സ്വൂഫിവര്യനുമായിരുന്നു ഉമർ ഖാഹിരി എന്ന ശൈഖ് ഉമറുബ്‌നു അബ്ദിൽ ഖാദിരിൽ ഖുറശി അൽ ഖാഹിരി (1748-1801). ഉമർ വലിയുല്ലാഹ് എന്ന പേരിൽ പ്രസിദ്ധിയാർജ്ജിച്ച ഇദ്ദേഹത്തിൻറെ കുടുംബവേരുകൾ പ്രവാചക അനുചരൻ ഖലീഫ അബൂബക്കറിലേക്ക് ചെന്നെത്തുന്നു. തമിഴിലും, അറബിയിലുമായി നിരവധി രചനകൾ നടത്തിയ ഇദ്ദേഹത്തിൻറെ ലോക പ്രശസ്തമായ സാഹിത്യസൃഷ്ടിയാണ് അല്ലഫൽ അലിഫ് കാവ്യം.
ശൈഖ് അബ്ദുൽ കാദറിൻറെ മകനായി ജനനം. പ്രാഥമിക അറിവ് നേടിയതിന് ശേഷം വിവിധ തലങ്ങളിൽ നിന്നായി മതവിജ്ഞാനം ആർജ്ജിച്ചു ശാഫിഇ കർമ്മശാസ്ത്രത്തിൽ അഗാധമായ പാണ്ഡിത്യം നേടി. ശൈഖ് മുഹമ്മദുന്നസകി, ശൈഖ് സയ്യിദ് ജിഫ്രി എന്നിവരിൽ നിന്നും ത്വരീഖത്ത് കരസ്ഥമാക്കി ആധ്യാത്മിക മേഘലകളിലേക്ക് പ്രവേശിച്ചു തുടർന്ന് സയ്യിദ് മുഹമ്മദ് മൗലൽ ബുഖാരി, മദീനയിലെ സയ്യിദ് മുഹ്‌സിൻ അൽ മുഖ്ബിലി എന്നിവരുടെ ശിഷ്വത്വവും നേടി. സയ്യിദ് മുഹ്‌സിൻ ആണ് ഉമർ ഖാഹിരിയുടെ പ്രധാന ഗുരുവായി അറിയപ്പെടുന്നത്. അഞ്ച് വർഷത്തെ മദീനയിലെ ഉപരി പഠനത്തിന് ശേഷം പതിനാല് വർഷം ഇന്തോനേഷ്യ, മലേഷ്യ എന്നിവിടങ്ങളിൽ ദേശാടനങ്ങളിലൂടെ ആത്മീയ ജ്ഞാനം കരസ്ഥമാക്കി. സ്വദേശത്തേക്ക് മടങ്ങി വന്ന ഉമർ ഖാഹിരി കായൽപട്ടണം ആസ്ഥാനമാക്കി പ്രവർത്തിച്ചു. ഖാദിരിയ്യ സൂഫികളിൽ പ്രമുഖ സ്ഥാനം അലങ്കരിച്ചിരുന്ന ഇദ്ദേഹത്തിന് നിരവധി പ്രശസ്തരായ ശിഷ്യഗണങ്ങളുണ്ട്. മലയാള കരയിലെ ഉമർ ഖാളി അതിലുൾപ്പെടുന്നു. പ്രശസ്തനായ സൂഫി ശൈഖ് ഖാദിർ ഇബ്ൻ ഉമർ ഇദ്ദേഹത്തിൻറെ മകനും ശിഷ്യനുമാണ്. ഉമർ ഖാഹിരിയെ പ്രകീർത്തിച്ചുള്ള തമിഴ് കാവ്യമാണ് നനതരട്ടിനം. 1801-ൽ മരണം, സമാധി സ്ഥാനം കായൽ പട്ടണം തൈകാ മഖാം.
അവലംബം
വർഗ്ഗം:സൂഫി കവികൾ വർഗ്ഗം:തമിഴ് കവികൾ
കസാൻ കത്തീഡ്രൽ, സെന്റ് പീറ്റേഴ്‌സ്ബർഗ്
സെന്റ് പീറ്റേഴ്‌സ്ബർഗിലെ നെവ്സ്കി പ്രോസ്‌പെക്ടിലെ റഷ്യൻ ഓർത്തഡോക്സ് ചർച്ചിന്റെ കത്തീഡ്രലാണ് കത്തീഡ്രൽ ഓഫ് ഔവർ ലേഡി ഓഫ് കസാൻ എന്നും അറിയപ്പെടുന്ന കസാൻ കത്തീഡ്രൽ അല്ലെങ്കിൽ കസാൻസ്കി കഫെഡ്രൽനി സോബർ. (Russian: Каза́нский кафедра́льный собо́р) റഷ്യയിലെ ഏറ്റവും ആരാധനാർഹമായ ഐക്കണുകളിലൊന്നായ ഔവർ ലേഡി ഓഫ് കസാന് ഇത് സമർപ്പിച്ചിരിക്കുന്നു.
പശ്ചാത്തലം
1801-ൽ കത്തീഡ്രലിന്റെ നിർമ്മാണം ആരംഭിക്കുകയും അലക്സാണ്ടർ സെർജിയേവിച്ച് സ്ട്രോഗനോവിന്റെ മേൽനോട്ടത്തിൽ പത്തുവർഷം തുടരുകയും ചെയ്തു. 1811-ൽ പണി പൂർത്തിയായപ്പോൾ, പുതിയ ക്ഷേത്രം ചർച്ച് ഓഫ് നേറ്റിവിറ്റി ഓഫ് തിയോടോക്കോസ് മാറ്റിസ്ഥാപിക്കുകയും ഇത് കസാൻ കത്തീഡ്രലിന് സമർപ്പിക്കപ്പെട്ടപ്പോൾ വേർപെടുത്തുകയും ചെയ്തു.
വാസ്തുശില്പിയായ ആൻഡ്രി വൊറോണിഖിൻ റോമിലെ സെന്റ് പീറ്റേഴ്‌സ് ബസിലിക്കയിലെ കെട്ടിടത്തെ മാതൃകയാക്കി  കസാൻ കത്തീഡ്രലിനെ പ്രതിഫലിപ്പിക്കുന്ന നെവ്സ്കി പ്രോസ്പെക്റ്റിന്റെ മറുവശത്ത് സമാനമായ ഒരു പള്ളി പണിയാൻ പോൾ ചക്രവർത്തി (1796-1801 ഭരണം) ഉദ്ദേശിച്ചിരുന്നുവെന്ന് ചില കലാ ചരിത്രകാരന്മാർ വാദിക്കുന്നു. എന്നാൽ അത്തരം പദ്ധതികൾ നടപ്പാക്കുന്നതിൽ പരാജയപ്പെട്ടു. റഷ്യയുടെ അന്നത്തെ തലസ്ഥാനത്ത് ഒരു കത്തോലിക്കാ ബസിലിക്കയുടെ തനിപ്പകർപ്പ് സൃഷ്ടിക്കാനുള്ള പദ്ധതികളെ റഷ്യൻ ഓർത്തഡോക്സ് സഭ ശക്തമായി അംഗീകരിച്ചില്ലെങ്കിലും നിരവധി അംഗങ്ങൾ വൊറോണിഖിന്റെ സാമ്രാജ്യ ശൈലി രൂപകൽപ്പനയെ പിന്തുണച്ചു.
നിരവധി നിരകളുള്ള കത്തീഡ്രലിന്റെ ഇന്റീരിയർ ബാഹ്യ കോളനഡിനെ പ്രതിധ്വനിക്കുന്നു. 69 മീറ്റർ നീളവും 62 മീറ്റർ ഉയരവുമുള്ള ഇത് ഒരു കൊട്ടാര ഹാളിനെ അനുസ്മരിപ്പിക്കുന്നു. അക്കാലത്തെ മികച്ച റഷ്യൻ കലാകാരന്മാർ സൃഷ്ടിച്ച നിരവധി ശില്പങ്ങളും ഐക്കണുകളും ഇന്റീരിയറിൽ കാണാം. കത്തീഡ്രലിനെ ഒരു ചെറിയ ചതുരത്തിൽ നിന്ന് വേർതിരിക്കുന്ന ഒരു ഇരുമ്പ് ഗ്രിൽ, നിർമ്മിച്ചതിൽ ഏറ്റവും മികച്ചതായി കണക്കാക്കപ്പെടുന്നു.
ഇറ്റലിയിലെ ഫ്ലോറൻസ് ബാപ്റ്റിസ്റ്ററിയുടെ യഥാർത്ഥ വാതിലുകളുടെ നാല് പകർപ്പുകളിൽ ഒന്നാണ് കത്തീഡ്രലിന്റെ കൂറ്റൻ വെങ്കല വാതിലുകൾ (മറ്റ് മൂന്ന് യുണൈറ്റഡ് സ്റ്റേറ്റ്സിലെ സാൻ ഫ്രാൻസിസ്കോയിലെ ഗ്രേസ് കത്തീഡ്രൽ, യുണൈറ്റഡ് സ്റ്റേറ്റ്സിലെ കൻസാസ് സിറ്റിയിലെ നെൽസൺ-അറ്റ്കിൻസ് മ്യൂസിയം ഓഫ് ആർട്ട്, ഫ്ലോറൻസ് ബാപ്റ്റിസ്റ്ററി).
ഫിൻ‌ലാൻ‌ഡിലെ ഹെൽ‌സിങ്കിയുടെ ഏറ്റവും പ്രധാനപ്പെട്ട ലാൻ‌ഡ്‌മാർക്കുകളിലൊന്നായ ഹെൽ‌സിങ്കി കത്തീഡ്രലിന്റെ നിയോക്ലാസിക്കൽ ശൈലിക്ക് മാതൃകയായി കസാൻ കത്തീഡ്രൽ കണക്കാക്കപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:സെന്റ് പീറ്റേഴ്‌സ്ബർഗിലെ വിനോദസഞ്ചാര കേന്ദ്രങ്ങൾ വർഗ്ഗം:സെന്റ് പീറ്റേഴ്‌സ്ബർഗിലെ കത്തീഡ്രലുകൾ
ഓസ്ട്രനേഷ്യൻ ജനവിഭാഗങ്ങൾ
തെക്കുകിഴക്കൻ ഏഷ്യ, ഓഷ്യാനിയ, കിഴക്കനാഫ്രിക്ക എന്നിവിടങ്ങളിൽ വസിക്കുന്ന ഓസ്ട്രനേഷ്യൻ ഭാഷകൾ സംസാരിക്കുന്ന ജനവിഭാഗമാണ് ഓസ്ട്രനേഷ്യൻ ജനത (Austronesian peoples) അഥവാ ഓസ്ട്രനേഷ്യൻ ഭാഷികൾ.
മനുഷ്യചരിത്രത്തിൽ ആദ്യമായി കടൽ കടന്ന് പുതിയ ഇടങ്ങളിൽ വാസമുറപ്പിക്കുന്നതിൽ വിജയം വരിച്ചവരാണ് ഇവർ. ബിസി 3500 മുതൽ എഡി 500 വരെയുള്ള കാലയളവിൽ തായ്വാനിൽ നിന്ന് ആരംഭിച്ച ഇവരുടെ സമുദ്രാന്തരവ്യാപനം, പടിഞ്ഞാറ് മഡഗാസ്കർ മുതൽ കിഴക്ക് ഈസ്റ്റർ ദ്വീപുകൾ വരെയുള്ള ഭൂമദ്ധ്യരേഖാപ്രദേശത്ത് ഭൂഗോളത്തിൻ്റെ ഏകദേശം പകുതിയിലധികം പ്രദേശത്ത് എത്തിച്ചേർന്നു. യൂറോപ്യൻമാരുടെ ആധുനിക സമുദ്രാന്തര വ്യാപനത്തിന് മുമ്പായി ലോകത്ത് ഏറ്റവുമധികം വ്യാപിച്ച് കിടന്നിരുന്നത് ഓസ്ട്രനേഷ്യൻ ഭാഷകളായിരുന്നു. ഓസ്ട്രനേഷ്യ എന്നത്, ഓസ്ട്രനേഷ്യൻ ഭാഷികളുടെ പരമ്പരാഗത ആവാസപ്രദേശങ്ങളെ മൊത്തത്തിൽ പരാമർശിക്കുന്നതിന് ഉപയോഗിക്കുന്ന ഒരു പേരാണ്.
തായ്വാനിലെ ആദിവാസികൾ, ഫിലിപ്പൈൻസ്, കിഴക്കൻ തിമോർ, ഇന്തോനേഷ്യ, മലേഷ്യ, ബ്രൂണെ, കോക്കോസ് (കീലിങ്) ദ്വീപുകൾ, പോളിനേഷ്യ, മൈക്രോനേഷ്യ, മഡഗാസ്കർ എന്നിവിടങ്ങളിലെ ഭൂരിപക്ഷ ജനത, സിംഗപ്പൂരിലെ മലയ് വിഭാഗം, ന്യൂസിലാൻഡിലെയും ഹവായിലേയും പോളിനേഷ്യക്കാർ, മെലനേഷ്യയിലെ പാപ്വൻ-ഇതര വിഭാഗക്കാർ തുടങ്ങിയവർ ഓസ്ട്രനേഷ്യൻ ജനവിഭാഗങ്ങളിലുൾപ്പെടുന്നു. തെക്കൻ തായ്ലൻഡ്, വിയറ്റ്നാമിലെ ചാം പ്രദേശങ്ങൾ, കംബോഡിയ, ചൈനയിലെ ഹൈനൻ ദ്വീപ് പ്രവിശ്യ, ശ്രീലങ്കയുടെ ചില ഭാഗങ്ങൾ, തെക്കൻ മ്യാൻമർ, ദക്ഷിണാഫ്രിക്കയുടെ തെക്കൻ മുനമ്പ്, സുറിനാം, ആൻഡമാനിലെ ചില ദ്വീപുകൾ എന്നിവിടങ്ങളിലെല്ലാം ഇവരുടെ സാന്നിദ്ധ്യമുണ്ട്. ഇതിനും പുറമേ ആധുനിക കുടിയേറ്റങ്ങൾ ഓസ്ട്രനേഷ്യൻ ഭാഷികളെ യുഎസ്, ക്യാനഡ, ഓസ്ട്രേലിയ, യു.കെ, നെതർലാൻഡ്സ്, സ്പെയിൻ, പോർച്ചുഗൽ, ഹോങ് കോങ്, മകാവ്, മൗറീഷ്യസ്, പടിഞ്ഞാറൻ ഏഷ്യൻ രാജ്യങ്ങൾ എന്നിവിടങ്ങളിലും എത്തിച്ചിട്ടുണ്ട്. മാലദ്വീപ് വംശജർക്കും ഓസ്ട്രനേഷ്യൻ ഭാഷാവിഭാഗങ്ങളുമായി ജനിതകബന്ധമുണ്ട്.
അവലംബം
വർഗ്ഗം:ജനവിഭാഗങ്ങൾ
പോർട്ടർവില്ലെ, കാലിഫോർണിയ
പോർട്ടർവില്ലെ അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ടുലേർ കൌണ്ടിയിൽ, സാൻ ജൊവാക്വൻ താഴ്വരയിൽ സ്ഥിതിചെയ്യുന്ന ഒരു പട്ടണമാണ്. വിസാല-പോർട്ടർവില്ലെ മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയുടെ ഭാഗമാണ് ഈ പട്ടണം.
1902-ൽ ഇതിന്റെ സംയോജനം മുതൽ, നഗരത്തിന്റെ ജനസംഖ്യ വർദ്ധിച്ചുകൊണ്ടിരിക്കുകയും നഗരം തൊട്ടടുത്ത സംജോയിപ്പിക്കപ്പെടാത്ത മറ്റു മേഖലകളെ നഗരത്തിലേയ്ക്കു കൂട്ടിച്ചേർക്കുകയും ചെയ്തിരുന്നു. നഗരത്തിലെ ജനസംഖ്യ 2014 ജൂലൈയിലെ കണക്കുകൾപ്രകാരം  (കിഴക്കൻ പോർട്ടർവില്ലെ ഉൾപ്പെടുത്താതെ) 55,466 ആയിരുന്നു. സെക്വോയ ദേശീയ വനം, ജിയന്റ സെക്വോയ ദേശീയ സ്മാരകം, കിംഗ്സ് കാന്യോൺ ദേശീയോദ്യാനം എന്നിവയിലേയ്ക്കുള്ള ഒരു കവാടംകൂടിയാണ് പോർട്ടർവില്ലെ നഗരം.
ചരിത്രം
കാലിഫോർണിയയിലെ സ്പാനിഷ് കാലഘട്ടത്തിൽ സാൻ ജൊവാക്വിൻ താഴ്വര പ്രയോജനം കുറഞ്ഞ ഒരു വിദൂര പ്രദേശമായി കണക്കാക്കപ്പെട്ടിരുന്നു. 1826 നു മുമ്പുതന്നെ കുടിയേറ്റക്കാർ പോർട്ടർ വില്ലെയുടെ പരിസരത്തെ  കിഴക്കൻ മലനിരകളുടെ പ്രാന്തത്തിൽ കുടിയേറിപ്പാർത്തുതുടങ്ങിയിരുന്നു. അക്കാലത്ത്  താഴ്വരയിലേക്ക് വ്യാപിച്ചുകിടന്നിരുന്ന ചതുപ്പുനിലങ്ങളിൽ ഇന്ത്യൻ വർഗ്ഗക്കാർ ‘ടുലേർസ്’ എന്നുവിളിച്ചിരുന്ന ഉയരമുള്ള ഓടപ്പുല്ലുകൾ ഇടതിങ്ങി വളർത്തിയിരുന്നു.
1848 ൽ സ്വർണ്ണം കണ്ടെത്തിയശേഷം കാലിഫോർണിയയിലേക്ക് വൻതോതിൽ കുടിയേറ്റക്കാരുടെ ഒഴുക്കുണ്ടായി. 1849 നും 1852 നും ഇടയിൽ പോർട്ടർവില്ലിലൂടെ കുടിയേറ്റക്കാരേയും വഹിച്ചുകൊണ്ടുള്ള വ വാഗണുകൾ ചുറ്റിക്കറങ്ങിയിരുന്നു. 1854 ൽ സ്റ്റോക്ടൺ - ലോസ് ആഞ്ചലസ് റോഡിൽ ടൂൾ നദിക്കരയിൽ ഒരു  ഒരു ഇടത്താവളം പ്രവർത്തിപ്പിച്ചിരുന്നു. മഞ്ഞലോഹം അന്വേഷിച്ചെത്തുന്നവരെ നിറച്ച  വാഗൺ ട്രെയിനുകൾ ഗ്രാമത്തിലൂടെ കടന്നുപോയിരുന്നു. എന്നാൽ മറ്റു സഞ്ചാരികൾ ഈ ഭൂമി ഫലഭൂയിഷ്ടമാണെന്നു കണ്ടെത്തുകയും കൃഷിയിടങ്ങൾ സ്ഥാപിക്കാനായി അവിടെ തങ്ങുകയും ചെയ്തു. 1856 ൽ ഖനനക്കാർക്കും നദിയോരത്തെ ആദിവാസി മേഖലകളിൽ വസിക്കുന്ന ഇന്ത്യൻ വംശജർക്കും സാധനങ്ങൾ വിൽക്കുന്ന ഒരു വ്യാപാരശാല ഇവിടെ ആരംഭിച്ചു. 1858 മുതൽ 1861 വരെയുള്ള കാലത്ത് ബട്ടർഫീൽഡ് ഓവർലാന്റ് മെയിലിന്റെ ടൂൾ റിവർ സ്റ്റേഷൻ നിലനിന്നരുന്ന സ്ഥലമായിരുന്നു ഇത്.
1862 ൽ ഈ പ്രദേശത്ത് 20.8 ഇഞ്ച് (530 മില്ലിമീറ്റർ) മഴ പെയ്യുകയും  ടൂൾ നദി ഗതിമാറിയൊഴുകുകയും ചെയ്തതോടെ പുട്നാമിന്റെ  ഭൂമിയിലെ ജലം വലിഞ്ഞുപോകുകയും, അദ്ദേഹം തന്റെ ഭൂയിൽ സർവ്വേ നടത്തി,  തുണ്ടുകളാക്കി തിരിക്കുകയും അതിരുകൾ സ്ഥാപിച്ച്  തെരുവുകൾ നിർമ്മിക്കുകയും ചെയ്തു. കുടിയേറ്റക്കാർ വാങ്ങുന്ന ഓരോ തുണ്ടുഭൂമിക്കും ഒരെണ്ണം സൌജന്യമായി നൽകുമെന്ന് വാഗ്ദാനം ചെയ്യപ്പെട്ടിരുന്നു. കാലിഫോർണിയയിലെ ക്രമേണയുള്ള ജനസംഖ്യയുടെ വർദ്ധനവ്, ഭക്ഷണാവശ്യത്തിനായി കാലിഫോർണിയയിലെ തെക്കൻ സാൻ ജോവാവിൻ താഴ്വരയുടെ കിഴക്കൻ ഭാഗത്തിന്റെ ശാശ്വതമായ വികസനത്തിനു പ്രചോദനമായിത്തീർന്നു. ഇവിടുത്തെ സുദീർഘമായ, വരണ്ട, ചൂട് വേനൽക്കാലം ഈ ഭൂമിയിൽ ജലസേചനം ആരംഭിക്കുന്നതിന് പ്രേരിപ്പിക്കപ്പെട്ടു.
1888-ൽ സതേൺ പസഫിക് റെയിൽവേ ഫ്രെസ്നോയിൽ നിന്നുള്ള ബ്രാഞ്ച് ലൈൻ ഇവിടേയ്ക്കു കൊണ്ടുവന്നു. സാൻഫ്രാൻസിസ്കോയിൽ നിന്നുള്ള വ്യവസായികൾ ആദ്യകാല ഹോട്ടലും ബാങ്കും നിർമിച്ചു. മാഗ്നറ്റൈറ്റ് അയിർ കുഴിച്ചെടുക്കുവാൻ ഖനനക്കാർ ഈ പ്രദേശത്തേക്ക് നീങ്ങുകയും 1907 ൽ ചേംബർ ഓഫ് കോമേഴ്സ് രൂപീകരിക്കുകയും ചെയ്തതോടെ 1902-ൽ പോർട്ടർവില്ലെ പട്ടണമായി സംയോജിപ്പിക്കപ്പെട്ടു. ഒരു സിറ്റി മാനേജർ-കൌൺസിൽ രൂപത്തിലുള്ള സർക്കാർ 1926 ൽ രൂപീകരിക്കപ്പെടുകയും ഒരു ചാർട്ടർ അംഗീകരിക്കുകയും ചെയ്തു. 1920 ൽ 5000 ത്തോളം വരുന്ന സമൂഹത്തിൽ നിന്നാണ് നഗരം വളർന്നത്. സെൻട്രൽ വാലി വാട്ടർ പ്രോജക്ടിന്റെ സഹായത്തോടെ  നടപ്പാക്കുന്ന കൃഷി ഈ മേഖലയിലെ സാമ്പത്തിക വളർച്ചയുടെ പ്രധാന സ്രോതസ്സാണ്. പ്രത്യേകിച്ച് നാരകത്തോട്ടം, കന്നുകാലി വ്യവസായം എന്നിവയ്ക്കു പ്രസിദ്ധമായ ഇവിടം വലിയ കൃഷിയിടങ്ങളുടെ കേന്ദ്രമാണ്.
ഇവിടുത്തെ സമൂഹത്തിന്റെ വികസനത്തിന് വ്യവസായം ഒരു പ്രധാന ഘടകമായി മാറിയിട്ടുണ്ട്. വാൾമാർട്ട് ഡിസ്ട്രിബ്യൂഷൻ സെന്റർ, നാഷണൽ വിറ്റാമിൻ, ബെക്ക്മാൻ ഇൻസ്ട്രുമെന്റ്സ്, സ്റ്റാൻഡേർഡ് രജിസ്റ്റർ, സിയേറ പസിഫിക് അപ്പാരൽ, റോയൽറ്റി കാർപെറ്റിംഗ് എന്നിവയ്ക്കും മറ്റു ചെറിയ കമ്പനികൾക്കും പോർട്ടർവില്ലെയിൽ അടിസ്ഥാന സൗകര്യങ്ങളുണ്ട്. നിരവധി വലിയ പൊതു സൗകര്യങ്ങളും ഇവിടെയുണ്ട്. പോർട്ടർ വില്ലെ ഡെവലപ്മെന്റ് സെന്റർ, സെക്വയ നാഷണൽ ഫോറസ്റ്റ് ഹെഡ്ക്വാർട്ടേഴ്സ്, ആർമി കോർപ്സ് ഓഫ് എൻജിനീയർസ് ലേക് സക്സസ് ഫെസിലിറ്റി, കേൺ കോളേജ് ഡിസ്ട്രിക്റ്റിന്റെ പോർട്ടർവില്ലെ കോളജ് കാമ്പസ് എന്നിവയും ഇതിൽ ഉൾപ്പെടുന്നു.
1856 ലെ ട്യൂൾ റിവർ ഇന്ത്യൻ യുദ്ധം 1856
സിയറ നെവാദ മലനിരകളുടെ താഴ്വരയിൽ അധിവസിച്ചിരുന്ന തദ്ദേശീയ അമേരിക്കൻ ഇന്ത്യൻ വംശജർ ആദ്യകാല സ്പാനിഷ് കോളനിവൽക്കരണകാലത്ത് താരതമ്യേന അസ്വസ്ഥമാക്കപ്പെട്ടിരുന്നില്ല. 1840-കളുടെ അവസാനത്തിലും 1850-കളിലും കാലിഫോർണിയയിൽ സ്വർണ്ണം കണ്ടെത്തിയതോടെ പരമ്പരാഗത ഭൂപ്രദേശങ്ങളിലേയ്ക്ക് ഖനിജാന്വഷകരുടെ  കയ്യേറ്റമുണ്ടായിത്തുടങ്ങി. 1851 ൽ ഒരു നിശ്ചിത സംവരണ പ്രദേശവും ഓരോ വർ‌ഷവും 200 കന്നുകാലികളും എന്ന നിലയിൽ പ്രാദേശിക ഗോത്രവിഭാഗങ്ങളുമായി ഒരു ഉടമ്പടി ഒപ്പുവെച്ചെങ്കിലും യുഎസ് സെനറ്റ് അതിനെ അംഗീകരിക്കുന്നതിൽ പരാജയപ്പെട്ടു. ഓരോ അംഗങ്ങളും നിഷേധ വോട്ടു രേഖപ്പെടുത്തുകയോ വോട്ടെടുപ്പിൽനിന്നു വിട്ടു നിൽക്കുകയോ ചെയ്തിരുന്നു.
1856-ലെ വസന്തകാലത്ത് 500 കന്നുകാലികളെ തദ്ദേശീയരായ അമേരിന്ത്യൻ വംശജർ മോഷ്ടിച്ചതായി പ്രചരിപ്പിക്കപ്പെട്ടു. കൂടുതൽ അന്വേഷണം നടത്തിയപ്പോൾ, ഒരു കാളക്കുട്ടിയെ വിവാഹ സംബന്ധമായ സമ്മാനമായി ഏറ്റെടുത്തതായി ഈ വാർത്തക്കു മാറ്റം വന്നു. തദ്ദേശീയരായ അമേരിക്കക്കാരുടെ സമാധാനപരമായ ഉദ്ദേശ്യങ്ങൾക്കിടയിലും അവരുടെ ഭീഷണിയെ പ്രതിരോധിക്കുവാൻ സായുധരായ കുടിയേറ്റക്കാർ സംഘടിച്ചു. ഈ സായുധ സംഘങ്ങൾ തദ്ദേശീയ ക്യാമ്പുകളിൽ മിന്നലാക്രമണം നടത്തുകയും അവിടുത്തെ നിവാസികളെ വധിക്കുകയും ചെയ്തു.
ക്യാപ്റ്റൻ ഫോസ്റ്റർ ഡെമാസ്റ്റേഴ്സിന്റെ നേതൃത്വത്തിലുള്ള ഒരു സായുധ സംഘം, എണ്ണത്തിൽ കൂടുതലായ തദ്ദേശീയരെ അവരുടെ കൂടാരങ്ങളിൽനിന്ന് അവരെ പുറത്താക്കുന്നതിൽ പരാജയപ്പെട്ടിരുന്നു. അവർ ഫലപ്രദമല്ലാത്ത  പരുത്തികൊണ്ടുള്ള പ്രതിരോധ മേലാവരണങ്ങളാണ് ഉപയോഗിച്ചിരുന്നത്. കെയെസ്വില്ലെയിൽനിന്നു സൈന്യബലം വർദ്ധിപ്പിക്കുവാനായി കൂടുതൽ ആളുകൾ അയക്കപ്പെടുകയും തൽഫലമായി ഷെറീഫ് ഡബ്ല്യൂ. ജി. പോയിന്റെക്സ്റ്ററുടെ പുതിയ നേതൃത്വത്തിലെത്തിയ പുതിയ സംഘത്തിനും  അതേ രീതിയിലുള്ള തിരിച്ചടി നേരിട്ടു. പരാജയം രുചിച്ചു തിരിച്ചെത്തിയതിനുശേഷം തദ്ദേശീയ വംശജരുടെ വിതരണ ശേഖരണങ്ങൾ നശിപ്പിച്ചുകൊണ്ട് പുതിയ ഒരു ബൃഹത്തായ നശീകരണ പ്രചാരണത്തിന് ഈ സായുധ സംഘം തുടക്കമിട്ടു.
അതിശയോക്തികലർന്നതും ഇതിന്റെ കാരണങ്ങളെക്കുറിച്ചു തെറ്റായ വിവരം നൽകുന്നതുമായ  ഈ ഇടപെടലുകളുടെ വാർത്തകൾ കാലിഫോർണിയയിലുടനീളം വ്യാപിച്ചു. അവസാനം, 1856 മേയ് മാസത്തിൽ ലാറെറ്റ് ലിവ്സ്റ്റൺറ്റന്റെ നേതൃത്വത്തിലുള്ള പടയാളികൾ ഈ അധിവാസ കേന്ദ്രത്തെ ആക്രമിക്കുകയും അതിലെ പ്രതിരോധക്കാരെ അടിച്ചമർത്തുന്നതിൽ വിജയിക്കുകയും ചെയ്തു. ഈ യുദ്ധം ഏകദേശം ആറു ആഴ്ച്ച നീണ്ടുനിന്നിരുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ബറൂക്ക് സാമുവൽ ബ്ലംബർഗ്
ബറൂക്ക് സാമുവൽ ബ്ലംബർഗ് (ജീവിതകാലം: ജൂലൈ 28, 1925 - ഏപ്രിൽ 5, 2011) ഒരു അമേരിക്കൻ വൈദ്യനും ജനിതകശാസ്ത്രജ്ഞനും എൻ‌.ഐ.എച്ചിലെ ഒരു സൂക്ഷ്‌മ പരിശോധകനായിരിക്കെ ഹെപ്പറ്റൈറ്റിസ് ബി വൈറസിനെക്കുറിച്ചുള്ള ഗവേഷണത്തിന്റെപേരിൽ 1976 ലെ ഫിസിയോളജി അല്ലെങ്കിൽ മെഡിസിൻ നൊബേൽ സമ്മാന (ഡാനിയൽ കാർലറ്റൻ ഗജ്‌ദുസെക്കിനൊപ്പം) ജേതാവുമായിരുന്നു. 2005 മുതൽ മരണം വരെ അദ്ദേഹം അമേരിക്കൻ ഫിലോസഫിക്കൽ സൊസൈറ്റിയുടെ പ്രസിഡന്റായിരുന്നു.
പകർച്ചവ്യാധികളുടെ ഉത്ഭവത്തിനും വ്യാപനത്തിനുമെതിരെ പുതിയ സംവിധാനങ്ങൾ കണ്ടെത്തിയതിന്റെ പേരിലാണ് ബ്ലംബർഗിനും ഗജ്ദുസെക്കിനും നൊബേൽ സമ്മാനം ലഭിച്ചത്. ഹെപ്പറ്റൈറ്റിസ് ബി വൈറസിനെ തിരിച്ചറിഞ്ഞ ബ്ലംബർഗ് പിന്നീട് അതിന്റെ ഡയഗ്നോസ്റ്റിക് ടെസ്റ്റും വാക്സിനും വികസിപ്പിച്ചു.
ജീവിതരേഖ
ന്യൂയോർക്കിലെ ബ്രൂക്ലിനിൽ ഇഡ (സൈമനോഫ്), അഭിഭാഷകനായ മേയർ ബ്ലംബർഗ് എന്നിവരുടെ മകനായി ബ്ലൂംബെർഗ് ജനിച്ചു. പ്രാഥമിക വിദ്യാഭ്യാസത്തിനായി ഫ്ലാറ്റ്ബഷിലെ ഓർത്തഡോക്സ് യെശിവയിൽ അദ്ദേഹം ആദ്യമായി പഠനം നടത്തുകയും അവിടെ അദ്ദേഹം എബ്രായ ഭാഷയിൽ വായിക്കാനും എഴുതാനും പഠിക്കുകയും ബൈബിളും മറ്റ് യഹൂദഗ്രന്ഥങ്ങളും അവയുടെ മൂലരൂപത്തിൽ അഭ്യസിക്കുകയും ചെയ്തു. യഹൂദഗ്രന്ഥങ്ങൾ അവയുടെ യഥാർത്ഥ ഭാഷയിൽ. വൈദ്യശാസ്ത്രത്തിനുള്ള നൊബേൽ സമ്മാനം നേടിയ മറ്റൊരു വ്യക്തിയായ ബ്ലംബർഗിന്റെ സമകാലികനായ വ്യക്തി എറിക് കാൻഡെലും ആ വിദ്യാലയത്തിൽ ഉണ്ടായിരുന്നു. തുടർന്ന് പിഎച്ച്ഡി നിലവാരമുള്ള നിരവധി അധ്യാപകർ ഉൾപ്പെടെ ഉയർന്ന അക്കാദമിക് നിലവാരമുണ്ടെന്ന് ബ്ലംബർഗ് വിശേഷിപ്പിച്ച ഒരു വിദ്യാലയമായ ബ്രൂക്ലിനിലെ ജെയിംസ് മാഡിസൺ ഹൈസ്കൂളിൽ ചേർന്നു. ക്വീൻസിലെ ഫാർ റോക്ക്‌വേയിലേക്ക് താമസം മാറിയശേഷം 1940 കളുടെ തുടക്കത്തിൽ സഹ സമ്മാന ജേതാക്കളായ ബർട്ടൺ റിക്ടർ, റിച്ചാർഡ് ഫെയ്ൻ‌മാൻ എന്നിവരെയും അദ്ദേഹം സൃഷ്ടിച്ച ഫാർ റോക്ക്‌വേ ഹൈസ്‌കൂളിലേക്ക് അദ്ദേഹം മാറി. രണ്ടാം ലോകമഹായുദ്ധസമയത്ത് യു.എസ്. നേവി ഡെക്ക് ഓഫീസറായി ബ്ലംബർഗ് സേവനമനുഷ്ഠിച്ചിരുന്നു. തുടർന്ന് ന്യൂയോർക്കിലെ ഷെനെക്ടഡിയിലെ യൂണിയൻ കോളേജിൽ ചേർന്ന് 1946 ൽ ബിരുദം നേടി.
ആദ്യം കൊളംബിയ സർവ്വകലാശാലയിൽ ഗണിതശാസ്ത്രത്തിൽ ബിരുദ പ്രോഗ്രാമിലേക്ക് പ്രവേശിച്ച ബ്ലംബർഗ് വൈദ്യശാസ്ത്രത്തിലേക്ക് കളം മാറ്റിക്കൊണ്ട് കൊളംബിയയിലെ കോളേജ് ഓഫ് ഫിസിഷ്യൻസ് ആന്റ് സർജൻസിൽ ചേർന്നു് 1951 ൽ അവിടെനിന്ന് എംഡി നേടി. ആദ്യം ഒരു ഇന്റേൺ ആയും തുടർന്ന് ഒരു താമസക്കാരനയും അടുത്ത നാല് വർഷത്തേക്ക് കൊളംബിയ പ്രെസ്ബൈറ്റീരിയൻ മെഡിക്കൽ സെന്ററിൽ അദ്ദേഹം തുടർന്നു. പിന്നീട് ഓക്സ്ഫോർഡ് യൂണിവേഴ്സിറ്റിയിലേക്ക് മാറിയ അദ്ദേഹം ഓക്സ്ഫോർഡിലെ ബല്ലിയോൾ കോളേജിൽ ജൈവരസതന്ത്രത്തിൽ ബിരുദ പഠനം നടത്തുകയും 1957 ൽ അവിടെ ഡിഫിൽ നേടുകയും ചെയ്തു. പിന്നീട് ഓക്സ്ഫോർഡിലെ ബല്ലിയോൾ കോളേജിൽ മാസ്റ്റർ ബിരുദം നേടിയ ആദ്യത്തെ അമേരിക്കക്കാരനായി.
ശാസ്ത്രീയ ജീവിതം
ചില ആളുകൾക്ക് ഒരു പ്രത്യേക പരിതസ്ഥിതിയിൽ എന്തുകൊണ്ടാണ് ഒരു രോഗം പിടിപെടുന്നത്, അതേസമയം എന്തുകൊണ്ട് മറ്റുള്ളവരിൽ അങ്ങനെ സംഭവിക്കുന്നില്ല എന്ന ചോദ്യത്തിൽ ശ്രദ്ധ കേന്ദ്രീകരിച്ചുകൊണ്ട് 1950 കളിലുടനീളം, ബ്ലംബർഗ് മനുഷ്യ രക്തസാമ്പിളുകൾ ശേഖരിച്ചുകൊണ്ട് മനുഷ്യരിലെ ജനിതക വ്യതിയാനങ്ങൾ പഠിക്കുന്നതിനായി ലോകം ചുറ്റി സഞ്ചരിച്ചു. 1964 ൽ മഞ്ഞപ്പിത്തത്തെക്കുറിച്ച് (ഹെപ്പറ്റൈറ്റിസ്) പഠിക്കുമ്പോൾ, ഒരു ഓസ്ട്രേലിയൻ ആദിവാസിയുടെ രക്തത്തിൽ ഹെപ്പറ്റൈറ്റിസ് ബി യുടെ ഉപരിതല ആന്റിജനെ അദ്ദേഹം കണ്ടെത്തുകയും തുടക്കത്തിൽ ഇതിനെ 'ഓസ്‌ട്രേലിയൻ ആന്റിജൻ' എന്ന് വിളിക്കുകയും ചെയ്തു. വൈറസ് കരളിലെ കാൻസറിന് കാരണമാകുമെന്ന് അദ്ദേഹത്തിന്റെ യത്നങ്ങൾ പിന്നീട് തെളിയിച്ചു. ഹെപ്പറ്റൈറ്റിസ് ബി വൈറസിനായി ഒരു സ്ക്രീനിംഗ് ടെസ്റ്റ് വികസിപ്പിക്കാനും രക്തദാനത്തിലൂടെ വൈറസ് വ്യാപിക്കുന്നത് തടയാനും ഒരു വാക്സിൻ വികസിപ്പിക്കാൻ ബ്ലംബർഗിനും സംഘത്തിനും കഴിഞ്ഞു. മരുന്ന് കമ്പനികൾ തങ്ങളുടെ വിതരണം പ്രോത്സാഹിപ്പിക്കുന്നതിനായി ബ്ലംബർഗ് പിന്നീട് വാക്സിൻ പേറ്റന്റ് സൌജന്യമായി വിതരണം ചെയ്തു. വാക്സിൻ വിന്യസിപ്പിച്ചതിലൂടെ ചൈനയിലെ കുട്ടികളിൽ ഹെപ്പറ്റൈറ്റിസ് ബി യുടെ അണുബാധാ നിരക്ക് 10 വർഷത്തിനുള്ളിൽ 15 ശതമാനത്തിൽനിന്ന് ഒരു ശതമാനമാക്കി മാറ്റി.
മരണം
നാസ അമേസ് റിസർച്ച് സെന്ററിൽ നടന്ന ഇന്റർനാഷണൽ ലൂണാർ റിസർച്ച് പാർക്ക് എക്സ്പ്ലോറേറ്ററി വർക്ക് ഷോപ്പിൽ മുഖ്യ പ്രഭാഷണം നടത്തിയതിന് തൊട്ടുപിന്നാലെ 2011 ഏപ്രിൽ 5 ന് ബ്ലംബർഗ് അന്തരിച്ചു. മരണസമയത്ത് കാലിഫോർണിയയിലെ മൊഫെറ്റ് ഫീൽഡിലെ നാസ അമേസ് റിസർച്ച് സെന്ററിൽ സ്ഥിതിചെയ്യുന്ന നാസ ലൂണാർ സയൻസ് ഇൻസ്റ്റിറ്റ്യൂട്ടിലെ ഒരു വിശിഷ്ട ശാസ്ത്രജ്ഞനായിരുന്നു ബ്ലംബർഗ്.
ആംസിൽക്ക്
സിന്തറ്റിക് സിൽക്ക് ബയോപോളിമറുകളുടെ ഒരു വ്യാവസായിക വിതരണക്കാരാണ് ആംസിൽക്ക് 2008 ലാണ് കമ്പനി സ്ഥാപിതമായത്. മ്യൂണിക്കിനടുത്തുള്ള പ്ലാനെഗിൽ ഐഇസഡ്ബിയിൽ (IZB) ആസ്ഥാനം പ്രവർത്തിക്കുന്നു. സിൽക്ക് മെറ്റീരിയലുകൾക്കായി ഒരു കുത്തക ഉൽപാദന പ്രക്രിയയുള്ള ഒരു വ്യാവസായിക ബയോടെക്നോളജി കമ്പനിയാണ് AMSilk.
എ‌എം‌സിൽ‌ക്ക് ബയോ‌സ്റ്റീൽ‌ എന്ന് വ്യാപാരമുദ്രയുള്ള ഒരു ഭാരം കുറഞ്ഞ മെറ്റീരിയൽ‌ ഉൽ‌പാദിപ്പിക്കുന്നു. പുനർ‌സംയോജിത സ്പൈഡർ സിൽ‌ക്കിൽ‌ നിന്നും സൃഷ്ടിച്ചതാണ്. ഇത് ആദിദാസ് ഒരു ബയോഡീഗ്രേഡബിൾ റണ്ണിംഗ് ഷൂ നിർമ്മിക്കാൻ ഉപയോഗിച്ചു. ഇത് കത്തിക്കേണ്ട ജൈവ നശീകരണ വസ്തുക്കളൊ പരിസ്ഥിതിയെ മലിനമാക്കുന്നതോ ആയ മാലിന്യത്തിന്റെ അളവ് കുറയ്ക്കാൻ സഹായിക്കുമെന്ന് എ എം സിൽക്ക് സിഇഒ ജെൻസ് ക്ലീൻ ഒരു അഭിമുഖത്തിൽ പറഞ്ഞു.
ജർമ്മൻ കമ്പനിയായ പോളിടെക്കുമായി സഹകരിച്ച് ബയോഡീഗ്രേഡബിൾ സ്പൈഡർ സിൽക്ക് ഉപയോഗിച്ച് നിർമ്മിച്ച ബ്രെസ്റ്റ് ഇംപ്ലാന്റുകളും എഎംസിൽക്ക് വികസിപ്പിക്കുന്നു.
External links
വർഗ്ഗം:പ്രകൃതിജന്യ വസ്തുക്കൾ
ജുറ്വേന ദേശീയോദ്യാനം
ജുറ്വേന ദേശീയോദ്യാനം (Portuguese: Parque Nacional do Juruena) 2006 ൽ പ്രഖ്യാപിക്കപ്പെട്ട ബ്രസീലിലെ മൂന്നാമത്തെ വലിയ ദേശീയോദ്യാനമാണ്. ജുറ്വേന നദി യ്ക്കു സമാന്തരമായി ആമസോണാസ് സംസ്ഥാനത്തിനു തെക്കും മറ്റോ ഗ്രോസോ സംസ്ഥാനത്തിനു വടക്കുമായിട്ടാണ് ഈ ദേശീയോദ്യാനം സ്ഥിതിചെയ്യുന്നത്. ആമസോൺ മഴക്കാടുകളിലേയ്ക്കു കാർഷിക വ്യാപനം തടയുന്നതിനുള്ള സംരക്ഷിത മേഖലകളിലെ ഒരു ഇടനാഴിയുടെ ഭാഗമാണ് ഈ ദേശീയോദ്യാനം.
ഈ ദേശീയോദ്യാനത്തിൻറെ ഭൂതല വിസ്തൃതി 1958203.56 ha ആണ്. ഇതിൽ ഭൂരിഭാഗവും ആമസോൺ ബയോമിലാണ് നിലനിൽക്കുന്നത്. ബ്രസീലിലെ ദേശീയോദ്യാനങ്ങളിൽ വലിപ്പത്തിൽ മൂന്നാം സ്ഥാനമാണ് ഇതിനുള്ളത്. ആമസോണാസിലെ ആപൂയി, മൌയെസ് എന്നീ മുനിസിപ്പാലിറ്റികളുടെ ഭാഗങ്ങളും കൊണ്ട്രിഗ്വാക്കു, നോവ ബണ്ടെയ്‍റാൻറെസ്, അപ്പ്യാക്കാസ് തുടങ്ങിയ മറ്റോ ഗ്രോസോ യിലെ മുനിസിപ്പാലിറ്റികളുടെ ഭാഗങ്ങളും ഈ ദേശീയോദ്യാനത്തിലുൾപ്പെടുന്നു. 808,312 ഹെക്ടർ (1,997,380 ഏക്കർ) വിസ്തീർണ്ണമുള്ള അപൂയി മുനിസിപ്പാലിറ്റിയിലെ സുക്കുണ്ഡിരി സംസ്ഥാന ഉദ്യാനം ഈ ദേശീയോദ്യാനത്തെ തൊട്ടുകിടക്കുന്നു. ഇഗാരാപ്പെസ് ഡൊ ജുറ്വേന സംസ്ഥാന ഉദ്യാനം പടിഞ്ഞാറു ദിക്കിൽ ഏകദേശം 55 ശതമാനത്തോളം ജുറ്വേന ദേശീയോദ്യാനത്തിലേയ്ക്കു കവിഞ്ഞുകിടക്കുന്നു.
അവലംബം
വർഗ്ഗം:ബ്രസീലിലെ ദേശീയോദ്യാനങ്ങൾ
വിദിഷ ജില്ല
ഭൂമിശാസ്ത്രം
പൂർവ്വോത്തര ഭാഗത്ത് സ്ശോക്നഗർ, കിഴക്ക് സാഗർ, തെക്ക് റായ്സെൻ, ദക്ഷിണ പശ്ചിമ ഭാഗത്ത്, ഭോപാൽ, ഉത്തരപശ്ചിമ ഭാഗത്ത് ഗുണ എന്നിങ്ങനെയാണ് അതിരുകൾ.
അവലംബം
വർഗ്ഗം:ഇന്ത്യയിലെ ജില്ലകൾ - പേരനുസരിച്ച് വർഗ്ഗം:മധ്യപ്രദേശിലെ ജില്ലകൾ
അരിസോണ ഫ്ലാഗ്സ്റ്റോൺ
സിലിക്കയുപയോഗിച്ച് നിർമ്മിച്ച ക്വാർട്സുകളുടെ വൃത്താകൃതിയിലുള്ള തരികളാണ് അരിസോണ ഫ്ലാഗ്സ്റ്റോൺ. മറ്റു ധാതുക്കളായ, കളിമണ്ണ്, മൈക്ക, സെക്കൻററി കാൽസൈറ്റ്, ജിപ്സം എന്നിവയും ഇതിൽ അടങ്ങിയിരിക്കുന്നു.
അമോമം മ്യൂരിക്കേറ്റം
ഇഞ്ചി കുടുംബത്തിലെ(സിഞ്ചിബെറേസീ) ഒരു അംഗമാണ് അമോമം മ്യൂരിക്കേറ്റം. 1.5 മുതൽ 5മീറ്റർ വരെ കുത്തനെ വളരുന്ന ഈ ചെടിയുടെ 30×7 സെമീ വലിപ്പമുള്ള നീണ്ട് അറ്റം കൂർത്ത ഇലകൾക്ക് തണ്ടുകൾ ഇല്ല. പൂക്കൾ മഞ്ഞനിറത്തിൽ ചുവന്ന വരകളോടു കൂടിയവയാണ്.
അവലംബം
വർഗ്ഗം:സിഞ്ചിബെറേസി
വാട്ട് ആവിയന്ത്രം
വാട്ട് ആവിയന്ത്രം (ബോൾട്ടൻ& വാട്ട് ആവിയന്ത്രം) വെവ്വേറേ കണ്ടൻസറുകൾ ഉപയോഗിക്കുന്ന ആദ്യത്തെ ആവിയന്ത്രമായിരുന്നു. ഈയന്ത്രം പിസ്റ്റണു താഴെ ഭാഗികമായ ശൂന്യസ്ഥലം, അന്തരീക്ഷ മർദ്ദത്തേക്കാൾ ഉയർന്ന മർദ്ദമുള്ള നീരാവി കൊണ്ട് ഉണ്ടാക്കുന്നു. പിസ്റ്റണു മുകളിലെ മർദ്ദവും താഴെയുള്ള ഭാഗിക ശൂന്യസ്ഥലവും പിസ്റ്റണെ സിലിണ്ടറിനു താഴേക്കു തള്ളുന്നു. ജെയിംസ് വാട്ട് സുരക്ഷാകാരണങ്ങളാൽ ഉന്നതമർദ്ദത്തിലുള്ള നീരാവി ഉപയോഗിക്കുന്നില്ല.
ന്യുകോമെൻ ആവിയന്ത്രം 1763 മുതൽ 11775 വരെ പടിപടിയായി വികസിപ്പിച്ചാണ് വ്യാവസായിക വിപ്ലവത്തിന് തുടക്കമായ ആവിയന്ത്രം ഉണ്ടാക്കിയത്.
വാട്ടിന്റെ പ്രധാന മെച്ചപ്പെടുത്തൽ വെവ്വേറേ സിലിണ്ടറുകളും ചാക്രിക ചലനവും( rotary motion) ആയിരുന്നു.
ന്യൂകോമൺ യന്ത്രത്തിൽ ചെയ്തിരുന്ന പോലെ വെള്ളം തളിച്ച് പിസ്റ്റണും സിലിണ്ടറും തണുപ്പിച്ചിരുന്നില്ല. സിലിണ്ടറിനു പുറത്തു പിടിപ്പിച്ചിരുന്ന കണ്ടൻസറുകൾ പിസ്റ്റണും സിലിണ്ടറും തണുപ്പിക്കതെ തന്നെ നീരാവി ഘനീഭവിച്ചിരുന്നു. ന്യുകോമൺ യത്രത്തിലെ ആടിക്കോണ്ടീരുന്ന ദണ്ഡിനേക്കാൾ വ്യവസായങ്ങൾക്കു നല്ലത് ചാക്രിക ചലന മായിരുന്നു.
ജെയിംസ് വാട്ടിന്റെ മാതൃക ആവിയന്ത്രത്തിന്റെ പര്യായമായി.
ഉപക്രമണം
നീരാവി ഘനീഭവിക്കുമ്പോഴുണ്ടാവുന്ന ശൂന്യസ്ഥലം ഉപ്യോഗിച്ച് താഴെനിന്ന് വെള്ളത്തെ മുകളിളേക്ക് എത്തിക്കുന്ന ഒരു ഉപകരണം 1699ൽ ഇംഗ്ലീഷ് രൂപകൽപ്പകനായ തോമസ് സവേരി കണ്ടുപിടിക്കുകയുണ്ടായി. ഈ യന്ത്രം ഖനികളെ വെള്ളം വറ്റിക്കാനും നിർദ്ദേശിച്ചിരുന്നു.അതിന് 25 അടി ഉയരത്തിലേക്ക് മാത്രമെ ദ്രാവകം ഉയർത്താൻ പറ്റുമായിരുന്നുള്ളു. ഖനികൾക്ക് ആഴം കൂടൂം തോറും ഇവ ഉപ്യോഗിക്കാൻ പറ്റാതായി. ഇതിന് പിന്നീടു വന്ന യന്ത്രങ്ങളേക്കാൾ കൂറ്റുതൽ ഇന്ധനം ആവശ്യമുള്ളതായിരുന്നു.
ആഴത്തിലുള്ള ഖനികളിലെ വെള്ളം വറ്റിക്കാൻ ശൂന്യസ്ഥല തത്ത്വം ഉപയോഗിച്ച് പ്രവർത്തിക്കുന്ന ന്യൂകോമൻ അന്തരീക്ഷ യന്ത്രം (Newcomen atmospheric engine) വികസിപ്പിച്ചു. അതിൽ ആടിക്കൊണ്ടിരിക്കുന്ന ദണ്ഡിനെ ഒരു കുഴലിനുള്ളിൽ ചലിക്കുന്ന പിസ്റ്റണെ ചങ്ങലകൊണ്ട് ഘടിപ്പിച്ചിരിക്കുന്നു. മറ്റേ അറ്റത്തുനിന്നും പ്രവർത്തിക്കുന്ന പമ്പായി പ്രവർത്തിക്കുന്നു. ഓരോ അടിയുടേയും തുടക്കത്തിൽ കുഴ്ശ്ലിൽ പിസ്റ്റണു താഴെ അന്തരീക്ഷ മർദ്ദത്തിലുള്ളനീരാവി കടക്കും. അടിയുടെ അവസാനം നീരാവിയുടെ അടപ്പ് അടയുകയും ഒരു സംവിധാനം വഴി തണുത്ത വെള്ളം സിലിണ്ടറിലേക്ക് ചെറുതായി തളിച്ചുകൊടുക്കുന്നു. തണുത്ത വെള്ളംകൊണ്ട് നീരാവി ഘനീഭവിച്ച് പിസ്റ്റനു താഴെ ശൂന്യസ്ഥലം ഉണ്ടാവുന്നു. പുറത്തെ മർദ്ദം പിസ്റ്റണു താഴത്തേതിനേക്കാൾ കൂടുതലായതുകൊണ്ട് പിസ്റ്റൺ താഴേക്കു ചലിക്കുന്നു. അപ്പോൾ ചങ്ങലകൊണ്ട് ഘടിപ്പിച്ചിരിക്കുന്നതിനാൽ ദണ്ഡ് താഴേക്ക് നീങ്ങുകയും ദണ്ഡിന്റെ മറ്റേ അറ്റം കയറും ചങ്ങലയും കൊണ്ട് ബന്ധിച്ചിരിക്കുന്ന പമ്പ് വെള്ളത്തെ മുകളിലേക്ക് ഉയർത്തുന്നു. ഇത് തുടർന്നുകൊണ്ടിരികുന്നു. അങ്ങനെ എത്ര ആഴത്തിലുള്ള ദ്രാവകവും ഉയർത്താം.
സവേരി യന്ത്രത്തേക്കാൾ ന്യുകോമൻ യന്ത്രം കൂടുതൽ ശക്തിയുള്ളതാണ്. അതിന് ആദ്യതവണ 150 അടി ഉയരത്തിലേക്ക് വെഌഅത്തെ ഉയർത്താനായി. ഘനികളിൽ നിന്ന്്വെള്ളം വറ്റിക്കാൻ ഉപയോഗിച്ചിരുന്ന 500 കുതിരകളെ ഒഴിവാക്കാനായതാണ് ആദ്യ ഉദാഹരണം. എഴുപത്തി അഞ്ച് ന്യുകോമൻ യന്ത്രങ്ങൾ ബ്രിട്ടൻ, ഫ്രാൻസ്, ഹോളണ്ട്, സ്വീഡൻ, റഷ്യ എന്നിവിടങ്ങളിലെ ഖനികളിൽ ഉപ്യോഗിച്ചിരുന്നു. അടുത്ത അമ്പതുകൊല്ലം ഈ യന്ത്രത്തിന് ചെറിയ മാറ്റങ്ങളല്ലതെ മറ്റൊരു മാറ്റവും ഉണ്ടായില്ല. അതൊരു വലിയ മുന്നേറ്റമായിരുന്നു.
ന്യുകോമൻ യന്ത്രം പ്രായോഗികമായി ഗുണങ്ങൾ ഉണ്ടെങ്കിലും അതിന്റെ ഊർജ്ജ ഉപയോഗം കാര്യക്ഷമമായിരുന്നില്ല. നീരാവി കടക്കുമ്പോൾ കുഴൽ ചൂടാവുകയും പിന്നീട് തണുത്തവെള്ളം തളിച്ച് തണുപ്പിക്കുകയും ചെയ്യും. ഇത് ഇടവിട്ട് നടക്കുന്നു. ഒരുക്കൽ ഘനീഭവിച്ചുതുടങ്ങിയാൽ വീണ്ടും കുഴൽ ശരിയായ ചൂടിലെത്തുന്നവരെ ഘനീഭവിച്ചു കൊണ്ടിരിക്കും. അത് നീരാവിയുടെ ശക്തിയിൽ കുറവുണ്ടാക്കും.
വെവ്വേറേ കണ്ടൻസറുകൾ
1763ൽ ഗ്ലാസ്ഗൊ സർവ്വകലാശലയിൽ ഉപ്കരണനിർമ്മാതാവായിരുന്ന ജെയിംസ് വാട്ടിന് ന്യുകൊമൻ യന്ത്രം നന്നാക്കാനുള്ള ചുമതല കിട്ടി. ഈ യന്ത്രം ഊർജ്ജക്ഷമമല്ലെന്ന് അദ്ദേഹം ശ്രദ്ധിച്ചു..
1765ൽ വാട്ടിന് പ്രത്യേക ഘനീഭവിക്കാനുള്ള അറ(കണ്ടൻസർ)യെപറ്റി ആശയം ഉദിച്ചു. കണ്ടൻസറും പ്രവർത്തികുന്ന കുഴലും വേറെയായിരുന്നതിനാൽ കുഴലിന്റെ ചൂടിന് നഷ്ടം വരുത്താതെ ഘനീഭവിക്കൽ നടക്കും. കണ്ടൻസർ എപ്പോഴും തണുത്തിരിക്കുകയും അന്തരീശ മർദ്ദത്തിലും താഴെയായിരിക്കുകയും ചെയ്യും. അതേ സമയം കുഴൽ എപ്പോഴും ചൂടായുമിരിക്കും.
ബോയിലറിൽ നിന്ന് നീരാവി പിസണിന്റെ അടിഭാഗത്ത് കുഴലെത്തുംപ്പോൾ മർദ്ദം കൊണ്ട് പിസ്റ്റ്ൺ മുകളിലേക്കുയരും പിസ്റ്റൺ മുകളിലെത്തുന്നതോടെ നീരാവി ഉള്ളിലേക്കുവരുന്ന അടപ്പ് അടയുകയും നീരാവി കണ്ടൻസറിലേക്കു പോകുന്ന അടപ്പ് തുറക്കുകയും ചെയ്യും. താഴ്ന്ന മർദ്ദത്തിലുള്ള ,തണുത്ത കണ്ടൻസറിലേക്ക് നീങ്ങി നീരാവി വെഌള്ളമാവുകയും ഒരു ശൂന്യസ്ഥലം സൃഷ്ടിക്കുകയുംചെയ്യും. കൺറ്റൻസറും കുഴലും ബന്ധപ്പെട്ടിരിക്കുന്നതുകൊണ്ട് പിസ്റ്റണു അടിയിലും ഇതിന്റെ ഫലമുണ്ടാവുന്നു. . അതോടെ അന്തരീക്ഷ മർദ്ദം പിസ്റ്റണെ താഴേക്കു തള്ളുന്നു. ഇത് ന്യുകോമൻ യന്ത്രത്തെ അപേക്ഷിച്ച് ഇതിനെ ഊർജ്ജ ക്ഷമതയുള്ളതാക്കുന്നു. അതിനാൽ ന്യുകൊമൻയന്ത്രത്തിന്റെ അത്രയും ജോലി ചെയ്യാൻ വാട്ട് യന്ത്രത്തിന് കുറവ് കൽക്കരി മതി.
വാട്ടിന്റെ രൂപകൽപ്പനയിൽ കണ്ടൻസറിലേക്കാണ് തണുത്തവെള്ളം തളിച്ചുകൊടുക്കുന്നത്. ഇത്തരം കണ്ടൻസറിനെ ജെറ്റ് കൺറ്റൻസർ എന്നാണ് പറയുന്നത്  തണുത്ത വെള്ളമുള്ള പാത്രത്തിൽ കണ്ടൻസറിനെ മുക്കി വെച്ചാണ് ഇത് മെച്ചപ്പെടുതിയത്. ഇത്തരം കണ്ടൻസറിനെ സർഫസ് കണ്ടൻസർ എന്നു പറയുന്നു.
ക്ണ്ടൻസറിൽ ഘനീഭവിച്ച വെള്ളം വാക്വം പമ്പുപയോഗിച്ച് ചൂടു കിണറിലേക്ക് വിടുന്നു. ഇത് പുറത്തേക്കു പോകുന്ന നിരാവിയ്ക്കു പകരമായി ബോയിലറിലേക്ക് തിരിച്ചെത്തിക്കുന്നു. വാട്ടിന്റെ അടുത്ത മെച്ചപ്പെടുത്തൽ കഴലിന്റെ മുകളറ്റം അടയ്ക്കലും കുഴലിനു ചുറ്റും ഒരു കവചം ഉണ്ടാക്കലുമായിരുന്നു. നീരാവി കുഴലിൽ പ്രവേശിക്കുന്നതിനുമുമ്പ് കവചത്തിലൂടെ കടന്ന് കുഴലിനേയും പിസ്റ്റണേയും ചൂടാക്കി നിറുത്തി അവിടെ ഘനീഭവിക്കൽ ഇല്ലാതാക്കുന്നു. അപകടം ഒഴിവാക്കുന്നതിന് ഉയർന്ന മർദ്ദത്തിലുള്ള നീരാവി പേറ്റന്റ്1782 വാട്ടിന്റെ യന്ത്രത്തിൽ ഉപയോഗിക്കുന്നില്ല. ഈ മെച്ചപ്പെടുത്തലുകൾ വേർഷൻ 1776ന്റെ വികസനത്തിനു ഉപയോഗിച്ചു. അതാണ് ഉല്പദനത്തിനു ഉപയോഗിച്ചത്.
ദി ടൈറ്റൻസ് ഗോബ്ലറ്റ്
1833-ൽ ഇംഗ്ലീഷ് വംശജനായ അമേരിക്കൻ പ്രകൃതി ദൃശ്യ ചിത്രകാരൻ തോമസ് കോളിൻ ചിത്രീകരിച്ച എണ്ണച്ചായചിത്രമാണ് ദി ടൈറ്റൻസ് ഗോബ്ലറ്റ്. ഇത് ഒരുപക്ഷേ കോളിന്റെ ദൃഷ്‌ടാന്തരൂപമായ അല്ലെങ്കിൽ സാങ്കൽപ്പിക പ്രകൃതി ദൃശ്യരംഗങ്ങളിൽ ഏറ്റവും ആകർഷകമായ ചിത്രമാണ്. മെട്രോപൊളിറ്റൻ മ്യൂസിയം ഓഫ് ആർട്ടിന്റെ അഭിപ്രായത്തിൽ ഇത് "പൂർണ്ണമായ വിശദീകരണത്തെ നിരാകരിക്കുന്ന" ഒരു ചിത്രമാണ്. ടൈറ്റന്റെ ഗോബ്ലറ്റിനെ "ഒരു ചിത്രത്തിനുള്ളിലെ ചിത്രം" എന്നും "ലാൻഡ്‌സ്‌കേപ്പിനുള്ളിലെ ലാൻഡ്‌സ്‌കേപ്പ്" എന്നും വിളിക്കുന്നു: പരമ്പരാഗത ഭൂപ്രദേശത്താണ് ഗോബ്ലറ്റ് നിൽക്കുന്നത്. എന്നാൽ അതിലെ നിവാസികൾ സ്വന്തമായി ഒരു ലോകത്ത് അതിന്റെ വക്കിലാണ് താമസിക്കുന്നത്. സസ്യജാലങ്ങൾ മുഴുവൻ വക്കിലും മൂടുന്നു. രണ്ട് ചെറിയ കെട്ടിടങ്ങൾ ആയ ഒരു ഗ്രീക്ക് ക്ഷേത്രവും ഇറ്റാലിയൻ കൊട്ടാരവും മാത്രം തകർന്നു. താഴെ നിലത്ത് വെള്ളം ഒഴുകുന്നിടത്ത് പുല്ലും കൂടുതൽ അടിസ്ഥാന നാഗരികതയും വളരുന്നു.
പുറത്തേക്കുള്ള കണ്ണികൾ
വർഗ്ഗം:ലാൻഡ്സ്കേപ്പ് പെയിന്റിംഗുകൾ വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ വർഗ്ഗം:തോമസ് കോൾ ചിത്രീകരിച്ച ചിത്രങ്ങൾ
അഡോൾഫ് ഹിറ്റ്ലറുടെ പെയിൻറിംഗുകൾ
1933 മുതൽ 1945 വരെയുള്ള കാലത്ത് ജർമ്മനിയുടെ ഏകാധിപതിയായിരുന്ന അഡോൾഫ് ഹിറ്റ്‌ലർ ഒരു ചിത്രകാരനുംകൂടിയായിരുന്നു. വിയന്നയിലുണ്ടായിരുന്ന കാലത്ത് (1908-1913) ഉപജീവനത്തിനായി അദ്ദേഹം നൂറുകണക്കിന് ചിത്രങ്ങൾ രചിക്കുകയും പെയിന്റിംഗുകളും പോസ്റ്റ്കാർഡുകളും വിൽക്കുകയും ചെയ്തിരുന്നു. തൊഴിൽപരമായി കാര്യമായ വിജയം നേടിയില്ലെങ്കിലും, ജീവിതത്തിലുടനീളം അദ്ദേഹം ചിത്രകലയോടുള്ള അഭിനിവേശം തുടർന്നിരുന്നു.
രണ്ടാം ലോകമഹായുദ്ധാനന്തരം വീണ്ടെടുക്കപ്പെട്ട അദ്ദേഹത്തിന്റെ നിരവധി പെയിന്റിംഗുകൾ പതിനായിരക്കണക്കിന് ഡോളറിന് ലേലത്തിൽ വിൽക്കപ്പെട്ടു. യു.എസ്. ആർമി പിടിച്ചെടുത്ത മറ്റുള്ള പെയിൻറിംഗുകൾ ഇപ്പോഴും സർക്കാർ കൈവശം സൂക്ഷിക്കപ്പെട്ടിരിക്കുന്നു. അദ്ദേഹത്തിന്റെ ചിത്രകലാ പ്രവർത്തനത്തെക്കുറിച്ചുള്ള പൊതു അഭിപ്രായം സമ്മിശ്രമാണ്. തണുത്തതും നിർവ്വികാരവുമായവയെന്ന് അവ വിമർശിക്കപ്പെട്ടിട്ടുണ്ടെങ്കിലും ഒരു വാസ്തുശില്പി എന്ന നിലയിൽ ഹിറ്റ്‌ലറിന് മികച്ച കഴിവുകളുണ്ടായിരുന്നുവെന്ന് പലരും വാദിക്കുന്നു. മരങ്ങൾ അല്ലെങ്കിൽ ആളുകൾ തുടങ്ങിയ മറ്റ് വിശദാംശങ്ങളുമായി താരതമ്യപ്പെടുത്തുമ്പോൾ അദ്ദേഹം തന്റെ പെയിന്റിംഗുകളിൽ വാസ്തുവിദ്യയെ എങ്ങനെ സന്നിവേശിപ്പിച്ചുവെന്ന് ഇത് തെളിയിക്കുന്നു.
അവലംബം
വർഗ്ഗം:ചിത്രങ്ങൾ
ജുവൽ മേരി
മലയാളം സിനിമകളിലും ടെലിവിഷൻ മേഖലയിലും പ്രവർത്തിക്കുന്ന ഒരു ഇന്ത്യൻ നടിയും ടെലിവിഷൻ അവതാരകയുമാണ് ജൂവൽ മേരി.